title: PHMG

text: Suun kautta otettuna PHMG ei ole kovin myrkyllistä, mutta se on hengitysmyrkyllinen aiheuttaen sekä koe-eläimissä että ihmisellä pienten keuhkoputkien (bronkioolit) nekroottisen tuhoutumisen. Tästä seuraa keuhkoputkien interstitiaalikudoksen tulehdus ja keuhkofibroosi. Keuhkofibroosista seuraa keuhkojen hapenottokyvyn pysyvä alentuminen. PHMG osoitettiin aiheuttajaksi Etelä-Koreassa sattuneisiin vammautumisiin ja kuolemantapauksiin liittyen sen käyttöön asuntojen sisäilman kostuttimissa .


title: PHMG

text: PHMGtä on aiemmin käytetty 200–5 000 ppm vesiliuoksena ihon ja instrumenttien desinfiointiin. Euroopan komissio kielsi 1.2.2013 alkaen PHMG:n käytön Euroopan Unionin maissa kaikilla sen aiemmilla sovellusalueilla.


title: PHMG

text: Euroopan komissio on kieltänyt PHMG:n markkinoille saattamisen ja käytön kaikissa biosidisissä käytöissä.


title: ESTP

text: Euroopan avaruusteknologian yhteisö eli European Space Technology Platform (ESTP) on 7. puiteohjelmassa yhteisö, jossa pääosapuolet ovat ESA ja Euroopan Komission avaruusalan yksikkö. Se pyrkii koordinoimaan EU:n avaruusteknologian rahoitusta ja tutkimusteemoja.


title: ESTP

text: Yhteisö on julkaissut ensimmäisen strategisen tutkimussuunnitelmansa (SRA). Sen pohjalle ehkä luodaan JTI-ohjelma, mutta vuonna 2008 näyttää siltä, että tällainen ehkä luodaan satelliittikaukokartoitusta muttei teknologioita varten.


title: Integral Satcom Initiative

text: Integral Satcom Initiative (ISI) on eurooppalainen tutkimusyhteisö, joka pyrkii koordinoimaan satelliittitietoliikenteen teknistä tutkimusta. Suomeksi se on "integroitu tietoliikennesatelliittialoite". ISI on eräs Euroopan komission 7. puiteohjelmassa luoma teknologiayhteisö.


title: Integral Satcom Initiative

text: Sen toiminta alkoi 19. kesäkuuta 2005.


title: Alexondra Lee

text: Alexondra Lee (s. 8. helmikuuta 1975) on yhdysvaltalainen näyttelijä. Hän on noussut julkisuuteen rooleillaan televisiosarjoissa "Viiden juttu" ja "Special Unit 2".


title: Alexondra Lee

text: Pennsylvaniassa syntynyt Lee on menestynyt myös baletin maailmassa. Hän aloitti tanssiharrastuksensa nelivuotiaana.


title: Alexondra Lee

text: Mallinurallaan Lee pääsi vuonna 2001 "Stuff"-lehden 101:n kauneimman naisen listan 81. sijalle.


title: Ernst Rüdiger von Starhemberg

text: Ernst Rüdiger von Starhemberg (12. tammikuuta 1638 Graz – 4. tammikuuta 1701 Vösendorf Wienin lähellä) oli itävaltalainen kreivi ja sotapäällikkö. Starhemberg kunnostautui erityisesti Wienin puolustuksen johtajana 1683 turkkilaisten piirittäessä kaupunkia.


title: Janet Hubert-Whitten

text: Janet Louise Hubert-Whitten (s. 13. tammikuuta 1956) on yhdysvaltalainen näyttelijä. Hän esiintyi "Bel-Airin prinssissä" Vivian Banksin roolissa, kunnes tuli korvatuksi Daphne Maxwell Reidillä.


title: Smedley Butler

text: Smedley Darlington Butler (30. heinäkuuta 1881, West Chester (Pennsylvania) – 21. kesäkuuta 1940) oli yhdysvaltalainen merijalkaväen kenraali ja yksi palkituimmista yhdysvaltalaisista sotilaista. Hän tuli tunnetuksi sodanvastaisista näkemyksistään. Butler kirjoitti kirjan "War is a Racket", jossa hän kritisoi Yhdysvaltojen ulkomaanpolitiikkaa ja sotia.


title: Smedley Butler

text: Vastoin isänsä toiveita Butler lopetti koulunkäynnin ollessaan 16-vuotias, Yhdysvaltojen julistettua sodan Espanjalle vuonna 1898. Hän haavoittui kahdesti Boksarikapinan aikana. Tientsinin taistelussa vuonna 1900 häntä ammuttiin reiteen ja San Tan Patingissa rintaan. Vuosina 1909–1912 hän palveli Nicaraguassa, jossa hän toimi 1. merijalkaväkirykmentin, 3. pataljoonan komentajana. Hänelle myönnettiin Medal of Honor -mitali kahdesti, joista ensimmäinen myönnettiin Veracruzin miehityksen aikaisesta urheudesta ja toinen Haitin miehityksen aikana johdetusta hyökkäyksestä kapinallisten leiriin.


title: Smedley Butler

text: Ensimmäisen maailmansodan jälkeen Butler toimi varuskunnan komentajana Quanticossa. Vuosina 1927–1929 hän toimi merijalkaväen joukkojen komentajana Kiinassa. Palattuaan Yhdysvaltoihin hänet ylennettiin kenraalimajuriksi 48-vuotiaana. Vuonna 1931 hän levitti julkisesti huhua, jonka mukaan Benito Mussolini olisi ajanut lapsen päältä autolla. Italian hallitus esitti vastalauseen ja presidentti Herbert Hoover määräsi laivastoministerinsä Charles Francis Adamsin nostamaan syytteen Butleria vastaan sotaoikeudessa. Butlerin esitettyä anteeksipyynnön, syyte peruutettiin ja hän selvisi varoituksella. Samana vuonna tultuaan sivuutetuksi merijalkaväen komendantin nimityksessä, hän jäi eläkkeelle.


title: Smedley Butler

text: Marraskuussa 1934 Butler väitti, että liike-elämän johtajat olivat poliittisen salaliiton takana murtaakseen presidentti Rooseveltin. Tätä väitettyä salaliittoa alettiin kutsua mediassa business-salaliitoksi ja media varoitti kongressia vallankaappausyrityksestä.


title: Rainer Kaunisto

text:
Rainer Aaro Uolevi Kaunisto (s. 27. toukokuuta 1950 Toholampi) on suomalainen näyttelijä ja nukketeatteritaiteilija. Kaunisto on näytellyt monissa näytelmissä Helsingin seudun teattereissa, mutta häntä on nähty myös sivurooleissa televisiosarjoissa sekä elokuvissa ja hänen ääntään on kuultu monissa piirretyissä, kuten esimerkiksi Villen Taikasaappaissa, Olipa kerran löytöretkillä, Sherlock Koirassa ja Tontuissa.
Kaunisto oli kiinnitettynä harjoittelijaksi Savonlinnan Teatteriin 1971-73, näyttelijäksi Imatran Teatteriin 1973-75, Joensuun kaupunginteatteriin 1975-81 ja Jyväskylän kaupunginteatteriin 1981-96. Taiteellinen ja tekninen vastaava ja omistaja Nukketeatteri Roomassa hän on ollut vuodesta 1996 lähtien.


title: Rainer Kaunisto

text: Kaunisto aloitti nukketeatterityöt vuonna 1973, ja pitää nykyään omaa yhdenmiehen nukketeatteriaan, Nukketeatteri Roomaa. Yli 30 vuoden nukketeatterityön jälkeen Kaunisto on tehnyt satoja nukkeja sekä ohjannut ja näytellyt kymmenissä nukketeatteriesityksissä.


title: Rainer Kaunisto

text: Rainer Kaunisto on myös UNICEFin hyvän tahdon lähettiläs.


title: DJ Jazzy Jeff

text: Jeffrey A. Townes, taiteilijanimeltään DJ Jazzy Jeff (s. 22. tammikuuta 1965) on yhdysvaltalainen DJ, hip hop -tuottaja ja näyttelijä. Hänet tunnetaan 1980-luvulla perustetusta DJ Jazzy Jeff & The Fresh Prince -kokoonpanosta, jossa hän esiintyi yhdessä Will Smithin kanssa.


title: DJ Jazzy Jeff

text: Sekä DJ Jazzy Jeff että Will Smith olivat 1990-luvulla rooleissa "Bel-Airin prinssissä".


title: Tracy Scoggins

text: Tracy Dawn Scoggins (s. 13. marraskuuta 1953) on yhdysvaltalainen näyttelijä.


title: Tracy Scoggins

text: Tracy Scoggins, syntyperäinen teksasilainen, on opiskellut Southwest Texas State Universityssa puhetaitoa ja liikuntakasvatusta. Valmistuttuaan hän pääsi töihin Elite Modelling Agency -mallitoimistoon New Yorkiin. Vuoden jälkeen hän jatkoi mallin uraansa Italiassa, Ranskassa ja Saksassa. Joitain vuosia myöhemmin Scoggins palasi takaisin Yhdysvaltoihin opiskelemaan näyttämötaidetta Wynn Handman Studiossa sekä Herbert Berghof Studiossa, jotka molemmat ovat erittäin tunnettuja ja arvostettuja alan opinahjoja. Opintojensa jälkeen hän muutti länsirannikolle.


title: Tracy Scoggins

text: Scoggins on tullut tunnetuksi useista televisiosarjoista. Hän on näytellyt esimerkiksi sarjoissa "Dynastia", "Colbyt", "Teräsmieheni", "Babylon 5" ja "Crusade".


title: Tracy Scoggins

text: Scoggins avioitui John Conellyn kanssa heinäkuussa 1982, mutta pariskunta erosi vuonna 1988.


title: Tracy Scoggins

text: Scoggins oli tarjolla uimahyppääjäksi Yhdysvaltain olympiajoukkueeseen Moskovan olympialaisissa, mutta kisamatka ei toteutunut Yhdysvaltain ja muutamien muiden läntisten maiden päätettyä boikotoida Neuvostoliitossa järjestettyjä kilpailuja.


title: Karl Staaff

text: Karl Albert Staaff (21. tammikuuta 1860 Tukholma – 4. lokakuuta 1915 Tukholma) oli ruotsalainen poliitikko.


title: Karl Staaff

text: Staaff oli 1882 perustamassa radikaalia ylioppilasyhdistystä Verdandia ja tuli sen ensimmäiseksi puheenjohtajaksi. Vuonna 1896 hän pääsi toiseen kamariin kansanpuolueen radikaalin ryhmän jäsenenä. Staaff oli norjalaisystävällinen ja arvosteli hallituksen unionipolitiikkaa. Vuonna 1905–1906 Staaff oli ensimmäisen vasemmistohallituksen pääministeri ja 1909–1910 toisen kamarin varapuhemies. Parlamentarismin ohjelmakseen ottaneiden liberaalien vaalivoiton jälkeen 1911 Staaffista tuli taas pääministeri. Vuonna 1914 hän kuitenkin hallituksineen erosi kuningas Kustaa V:n talonpoikaismarssin yhteydessä pitämän ns. linnanpihapuheen jälkeen.


title: Karl Staaff

text: 17. helmikuuta 1914 Hjalmar Hammarskjöldistä tuli pääministeri.


title: Gordon Thomson

text: Gordon Thomson (s. 2. maaliskuuta 1945 Ottawa, Ontario) on kanadalainen näyttelijä. Hänet tunnetaan televisiosarjasta "Dynastia", jossa hän esitti Adam Carringtonia vuosina 1982–1989. Thomsonin roolityö palkittiin Golden Globe -ehdokkuudella vuonna 1988.


title: Gordon Thomson

text: Thomson näytteli Adam Carringtonia myös muutamassa "Colbyt"-sarjan jaksossa (1985–1986). Minisarjassa "Dynastia – viimeinen luku" (1991) hänet korvasi näyttelijä Robin Sachs.


title: Gordon Thomson

text: "Dynastian" lisäksi Thomson on ollut mukana saippuasarjoissa "Ryan's Hope" (1981), "Santa Barbara" (1990–1993), "Sunset Beach" (1998–1999), "Passions" (2000) ja "Päivien viemää" (2009). Hän on lisäksi vieraillut muun muassa sarjoissa "Lemmenlaiva", "Baywatch", "Beverly Hills 90210" ja "Tunteita ja tuoksuja".


title: Gordon Thomson

text: Vuonna 2006 Thomson esiintyi sivuosissa elokuvissa "Poseidon" ja "Little Miss Sunshine".


title: Laura Harring

text: Laura Elena Harring (s. 3. maaliskuuta 1964) on yhdysvaltalainen näyttelijä. Hänet tunnetaan varsinkin roolista David Lynchin elokuvassa "Mulholland Drive" (2001). Lisäksi hän on esiintynyt muun muassa saippuaoopperassa "Sunset Beach".


title: Laura Harring

text: Harring syntyi ja asui varhaiset vuotensa Meksikossa, josta hänen äitinsä oli kotoisin. Hän voitti vuonna 1985 Miss USA:n tittelin ja pääsi siten edustamaan kotimaataan Miss Universe -kilpailuun.


title: Laura Harring

text: Harring oli vuosina 1987–1989 naimisissa poliitikko kreivi Carl-Eduard von Bismarckin kanssa.


title: Vertigo Records

text: Vertigo Records on brittiläinen levy-yhtiö, joka toimii nykyisin Universal Music Groupin alaisuudessa. Se perustettiin 1969 ja alussa se erikoistui progressiiviseen rockiin ja vaihtoehtoiseen, kaupallisesti marginaalin musiikin tuottamiseen. "Vertigo" tulee latinankielestä ja tarkoittaa huimausta. Levymerkin tunnus ensimmäisenä neljänä vuonna 1969-1973 oli helposti tunnistettava spiraali, "swirl"-logo. Vuonna 1973 muotoilija ja albumikansitaiteestaan tunnettu Roger Dean loi yhtiölle myöhemmin käytetyn ns. "Spaceship"-logon.


title: Vertigo Records

text: Vertigo Recordsin tunnetuimpia artisteja ja yhtyeitä ovat olleet 1970-luvulla muun muassa Colosseum, Black Sabbath, Uriah Heep ja Gentle Giant sekä myöhemmin esim. Status Quo, Dire Straits ja Metallica.


title: Vertigo Records

text: "Nepentha" oli Vertigon sisarlevymerkki, joka julkaisi viisi albumia vuonna 1971. Saksalainen "swirl"-Vertigo julkaisi v. 1972-1973 yhteensä 14 albumia.


title: Vertigo Records

text: Seuraavat albumit oli myös tarkoitus julkaista Vertigon spiraali-merkillä:


title: Priscilla Garita

text: Priscilla Garita (s. 15. maaliskuuta 1968) on yhdysvaltalainen näyttelijä. Hänet muistetaan Gabi Martinezin roolista saippuaoopperassa "Sunset Beach" (1997–1999).


title: Rickard Sandler

text: Rickard Johannes Sandler (29. tammikuuta 1884 Torsåker – 12. marraskuuta 1964 Hägersten) oli ruotsalainen sosialidemokraattinen poliitikko.


title: Rickard Sandler

text: Vuonna 1912 Sandler perusti työväen sivistysliiton, jonka puheenjohtajana hän oli 1919–1938. Hän oli salkuttomana ministerinä 1920 ja 1921–1923, finanssiministerinä 1920, kauppaministerinä 1924–1925, pääministerinä 1925–1926 ja Hanssonin toisen hallituksen ulkoministerinä 1932–1939. Sandler pyrki Ruotsin kansainvälisen aseman voimistamiseen varsinkin Kansainliiton piirissä ja pohjoismaisen yhteistyön edistämiseen. Vuonna 1938 hän ehdotti, että Ahvenanmaa linnoitettaisiin ja että Ruotsi ja Suomi puolustaisivat sitä yhdessä. Suunnitelman rauettua muun muassa Neuvostoliiton vastustuksen vuoksi Sandler joutui luopumaan Ruotsin ulkoasiainministerin tehtävistä Hanssonin toisen hallituksen erottua 13. joulukuuta talvisodan vuoksi. Hanssonin kolmas hallitus oli sota-ajan yhteishallitus ilman Ruotsin kommunistista puoluetta. Se istui vuoteen 1945.


title: Rickard Sandler

text: Sandleria ei enää valittu Per Albin Hanssonin seuraavaan, Hanssonin kolmanteen hallitukseen. Saksan lehdistö oli talvisodan alkupäivinä arvostellut liittolaiselleen Neuvostoliitolle uskollisena mm. Ruotsia Suomen yllyttämisestä sotaan Neuvostoliittoa vastaan. Vuosina 1941–1950 Sandler toimi Gävleborgin läänin maaherrana.


title: Rickard Sandler

text: Sandler toimi mm. Kansainliiton neuvostossa 2. lokakuuta 1936 alkaen 20. tammikuuta 1939 saakka.


title: Tim Reid

text: Tim Reid (s. 19. joulukuuta 1944) on yhdysvaltalainen näyttelijä, koomikko, ohjaaja, tuottaja ja käsikirjoittaja. Hän oli vuonna 1988 Emmy-ehdokkaana kahdessa kategoriassa työstä televisiosarjassa "Frank's Place". Sen ulkopuolella hänet tunnetaan esimerkiksi sarjoista "WKRP in Cincinnati" ja "Simon & Simon" sekä minisarjasta "Se" (1990).


title: Tim Reid

text: Reidin puoliso on näyttelijäkollega Daphne Maxwell Reid.


title: Sydänsyöpä

text: Sydänsyöpä on sydämessä esiintyvä syöpä. Sairaus on erittäin harvinainen, koska sydämen solut eivät juurikaan jakaudu vaan käyttäytyvät eri tavalla kuin niin kutsutut epiteeli- eli peittosolut, joista syöpäkasvain usein saa alkunsa. Tämän vuoksi tapauksia rekisteröidään vuosittain alle yksi miljoonaa asukasta kohden.


title: Medicine Hat

text: Medicine Hat on kaupunki Trans-Canada Highwayn varrella Albertan provinssissa Kanadassa. Sen väkiluku on noin 60 000 (2011), joten se on Albertan kuudenneksi suurin kaupunki.


title: Medicine Hat

text: Medicine Hatin maisemaa hallitsevat Saskatchewanjoen laaksot. Jokeen yhdistyy sivujokia kaupungin rajoilla, ja joki on muovannut ajan myötä kaupungin ympäristöön syviä laaksoja ja jyrkänteitä.


title: Medicine Hat

text: Kanadalaiset rautatietyöläiset saapuivat nykyisen Medicine Hatin seudulle vuonna 1883 ja perustivat sinne kylän, joka sai nimensä vanhan intiaanilegendan mukaan. Kylä kasvoi ja kehittyi kasvavan liikenteen myötä, sillä se sijaitsee Winnipegin ja Vancouverin puolivälissä. Kaupunkioikeudet Medicine Hat sai vuonna 1906.


title: Medicine Hat

text: Medicine Hat on Kanadan kuivin kaupunki, siellä paistaa aurinko 271 päivänä vuodesta. Kasvukauden pituus on 120 päivää.


title: Narvusi

text: Narvusi () on kyläryhmä ja maalaiskunta Leningradin alueen Jaaman piirissä Venäjällä. Kunnan hallinnollinen keskus on Suuren-Narvusin (ven. "Bolšoje Kuzjomkino") kylä. Se sijaitsee Laukaanjoen alajuoksulla 45 kilometriä Jaamasta luoteeseen. Kylässä on vajaat tuhat ja kunnassa 1 300 asukasta (vuonna 2012).


title: Narvusi

text: Narvusin kunnan pinta-ala on 197,14 neliökilometriä. Se rajoittuu pohjoisessa ja koillisessa Laukaansuun, kaakossa Suuren-Lutskan ja etelässä Ivangorodin kuntiin, lounaassa Viroon ja lännessä Narvanlahteen. Pinta-alasta 62,7 % on metsää, 33,1 % maatalousmaata ja 3,0 % asuinaluetta. Laukaanjoen ja Narvanlahden välinen alue on rajavyöhykettä.


title: Narvusi

text: Pinnanmuodostukseltaan alue on jääkauden muovaamaa kumpuilevaa tasankoa. Seudulla on paljon soita, ja Narvanlahden rannalla on hiekkadyynejä. Kunnan itärajalla virtaa Laukaanjoki ja länsirajalla Narvanjoki, joita yhdistää Rosonajoki ja sen sivuhaara Kullanjoki. Hyötykaivannaisiin kuuluu rakennushiekka.


title: Narvusi

text: Keskuskylän lisäksi kuntaan kuuluu 17 kylää: Dalnjaja Poljana, Gorka, Haavikko, Hanikke, Kallivieri, Karstala, Pieni-Narvusi ("Maloje Kuzjomkino"), Ropsu, Saarkylä, Struuppa, Sutela, Tiensuu, Udarnik, Uusi-Narvusi ("Novoje Kuzjomkino"), Vanhakylä, Vyötermaa ja Väikylä. Suuren-Narvusin jälkeen suurimmat keskukset ovat noin 80 asukkaan Haavikko ja Ropsu. Kylissä on paljon kesäasutusta. Kesäasukkaita arvioidaan olevan lähes yhtä paljon kuin vakituisia.


title: Narvusi

text: Kunnan alueelta on tehty esihistoriallisia arkeologisia löytöjä. Sen kanta-asukkaat olivat vatjalaisia ja inkeroisia, joiden joukkoon tuli myöhemmin slaaveja. Keskiajalla alue kuului Novgorodin tasavaltaan ja myöhemmin Moskovan Venäjään. Ruotsalaiset valtasivat sen 1600-luvun alussa, ja autioituneisiin kyliin muutti luterilaisia inkerinsuomalaisia. Narvusin eli Kosemkinan luterilainen seurakunta perustettiin viimeistään vuonna 1640.


title: Narvusi

text: Venäjä valtasi Inkerin takaisin 1700-luvun alussa. Narvusin talonpojat joutuivat ensin Aleksandr Menšikovin ja hänen jälkeensä eri aatelissukujen maaorjiksi. Haavikon lähellä sijaitsi Iittovan ja nykyisen Udarnikin paikalla Ropsun kartano. Maaorjuuden lakkauttamisen jälkeen perustettiin volosti, jonka keskuspaikka oli aluksi Väikylässä ja 1900-luvun alusta lähtien Narvusissa. Venäjän kansalaissodan jälkeen volostin länsiosa liitettiin Tarton rauhassa Viroon. Neuvostoliitolle jääneestä osasta muodostettiin Narvusin kyläneuvosto.


title: Narvusi

text: Toisen maailmansodan aikana saksalaiset siirsivät alueen suomalaiset, inkeroiset ja vatjalaiset Suomeen. Sodan jälkeen heidät palautettiin takaisin Neuvostoliittoon, jossa vain harvat pääsivät takaisin kotiseudulleen. Vuonna 1946 perustettiin Udarnikin sovhoosi, joka värväsi työntekijöitä Venäjän muista osista. 1960–1970-lukujen vaihteessa Suuren-Narvusin ja Ropsun välille rakennettiin sovhoosin keskustaajama viisikerroksisine asuintaloineen ja palveluineen. Kyläneuvosto muutettiin vuoden 1994 alusta Narvusin volostiksi. Nykyinen maalaiskunta on perustettu vuonna 2006.


title: Narvusi

text: Kunnan tärkein liikenneväylä on Luutsan ja Kopolan (ven. "Pervoje Maja") välinen asfaltoitu maantie. Sen varrella sijaitsevista kylistä on linja-autoyhteydet Jaamaan, Ivangorodiin ja Laukaansuuhun.


title: Narvusi

text: Paikallisista elinkeinoista tärkeimpiä ovat erilaiset palvelut ja maatalous. Aikaisemmin tärkein työnantaja, maatalousyritys Pribrežnoje on tehnyt konkurssin ja lopettanut toimintansa. Valtaosa työvoimasta käy töissä kunnan ulkopuolella.


title: Narvusi

text: Keskuskylän palveluihin kuuluvat lastentarha, keskikoulu, kerhotalo, kirjasto, lääkintäasema, posti ja joukko kauppoja. Kauppoja on myös Haavikossa, Kallivierissä ja Väikylässä. Suuressa-Narvusissa toimii luterilainen ja ortodoksinen seurakunta.


title: Narvusi

text: Paikallinen nähtävyys on Suuren-Narvusin vuonna 1879 rakennettu luterilainen Pyhän Andreaan kirkko. Seudulla on myös useita toisen maailmansodan muistomerkkejä. Väikylän lähellä toimii lasten kesäleiri ja Vanhassakylässä lomakylä ja hotelli.


title: Brad Winchester

text: Bradley "Brad" Winchester (s. 1. maaliskuuta 1981 Madison, Yhdysvallat) on yhdysvaltalainen jääkiekkoilija. Hän pelaa oikeana laitahyökkääjänä.


title: Brad Winchester

text: Winchester pelasi kaudet 1997–1999 ns. Yhdysvaltain kansallisessa kehitysohjelmassa, joka kehitti nuoria lupauksia. Kaudet 1999–2003 hän edusti WCHA-yliopistosarjassa pelaavaa Wisconsinin yliopiston joukkuetta. Tuona aikana Winchester varattiin myös NHL:ään, kun Edmonton Oilers otti miehen 35. varauksena vuoden .


title: Brad Winchester

text: Kaudet 2003–2005 Winchester pelasi Edmontonin farmijoukkueissa Toronto Roadrunnersissa ja Edmonton Roadrunnersissa AHL:ssa. NHL-debyyttinsä Winchester teki kaudella 2005–2006, vaikka tuokin kausi meni pääasiassa AHL-liigan Hamilton Bulldogsissa. Seuraavalla kaudella hän pelasi koko kauden Edmontonissa. Kesällä 2007 Winchester teki sopimuksen Dallas Starsin kanssa. Dallasissa Winchester pelasi 41 ottelua, mutta siirtyi seuraavaksi kaudeksi St. Louis Bluesiin.


title: Brad Winchester

text: St. Louisissa pelatessaan Winchester pelasi kauden alkua, jolla hän edusti AHL:n Peoria Rivermeniä, lukuun ottamatta vakituisesti NHL:ssä. Helmikuussa 2011, kesken kauden , hän siirtyi Anaheim Ducksiin vaihdossa kolmannen kierroksen varausvuoroon . Lokakuussa 2011 hän teki vapaana pelaajana sopimuksen San Jose Sharksin kanssa osallistuttuaan sitä ennen seuran harjoitusleirille.


title: Brad Winchester

text: Sharksissa Winchester pelasi 67 peliä ja teki niissä 10 pistettä. Työsulun takia viivästyneen kauden 2012–2013 alussa Winchester osallistu Calgary Flamesin harjoitusleirille mutta ei saanut sopimusta joukkueeseen. Tämän jälkeen Winchester teki koesopimuksen AHL-joukkue Milwaukee Admiralsiin.


title: Brad Winchester

text: Yhdysvaltoja Winchester edusti alle 18-vuotiaiden MM-kilpailuissa vuonna 1999 ja nuorten maailmanmestaruuskilpailuissa vuonna 2000.


title: Komplementti (joukko-oppi)

text: Komplementti tai komplementtijoukko on joukko-oppiin liittyvä termi. Joukon "A" komplementti sisältää kaikki ne alkiot, jotka eivät kuulu joukkoon "A". Komplementti otetaan perusjoukon suhteen. Joukon "A" komplementtia merkitään "A". Joskus käytetään myös merkintöjä "A"′,formula_1 sekä formula_2 (missä "E" on perusjoukko) tai formula_3.


title: Komplementti (joukko-oppi)

text: Muodollisesti komplementti määritellään seuraavasti:


title: Komplementti (joukko-oppi)

text: Komplementti voidaan määritellä myös joukkoerotuksena perusjoukosta "E":


title: Aleksei Semjonov

text: Aleksei Anatoljevitš Semjonov (, s. 10. huhtikuuta 1981 Murmansk, Venäjän SFNT, Neuvostoliitto) on venäläinen jääkiekkoilija, pelipaikaltaan puolustaja. Hän siirtyi kaudeksi 2015–2016 KHL-liigan HK Sotšiin.


title: Aleksei Semjonov

text: Semjonov muutti teini-ikäisenä Kanadaan, jossa hän pelasi juniorina OHL-liigaa Sudbury Wolvesissa. Viimeisellä juniorikaudellaan 2000–2001 hän teki 63 pistettä 65 ottelussa ja oli koko liigan parhaita pistemiehiä. NHL-seura Edmonton Oilers Semjonovin vuonna toisella kierroksella numerolla 36. Kauden 2001–2002 hän pelasi Oilersin farmijoukkueessa AHL:n Hamilton Bulldogsissa ennen NHL-ensiesiintymistään kaudella 2002–2003.


title: Aleksei Semjonov

text: Työsulkukaudella 2004–2005 Semjonov pelasi kotimaassaan SKA Pietarin joukkueessa ja NHL-ura jatkui kaudella 2005–2006 Florida Panthersissa. Kauden 2006–2007 hän pelasi puoliksi Pantherissa ja venäläisessä Salavat Julajev Ufassa. Kesällä 2007 Semjonov siirtyi vapaana pelaajana San Jose Sharksiin. Hän pelasi Sharksissa kaudet 2007–2008 ja 2008–2009, kunnes siirtyi kaudeksi 2009–2010 KHL:n Dynamo Moskovaan. Seuraavaksi kaudeksi Semjonov siirtyi SKA Pietariin.


title: Aleksei Semjonov

text: Semjonov on 198 senttiä pitkä ja hän painaa 95 kiloa. Hän laukoo vasemmalta.


title: Allie Sin

text: Allie Sin (oik Stephanie Draheim, s. 26. joulukuuta 1985 Flint, Michigan) on yhdysvaltalainen entinen pornonäyttelijä ja strippari. Sin aloitti uransa vuonna 2004 ollessaan 18-vuotias. Hän esiintyi aluksi enimmäkseen omilla verkkosivuillaan nimellä Naughty Nati. Myöhemmin hän siirtyi työskentelemään enemmän elokuvien pariin ja on esiintynyt yli 30 pornoelokuvassa. Sin tunnetaan erityisesti useista tatuoinneistaan. Vuonna 2005 hän kuitenkin joutui olemaan hetkellisesti poissa alalta, koska Sinillä oli ongelmia silloisen poikaystävänsä Phoenix Mourning -yhtyeen laulajan Jeremiah Ruffin kanssa. Tuona aikoina Sin esiintyi stripparina Mons Venus strippikerholla Tampassa, Floridassa. Eron jälkeen hän palasi takaisin pornoelokuvien pariin.


title: Hahmajärvi

text: Hahmajärvi, järvinumero 18.056.1.001, on Hollolan järvi, jonka rannalla on ollut kivikautista asutusta. Hahmajärven kaakkoisrannalla on Hollolan kunnan yleinen uimaranta. Järven vedenpintaa on laskettu 1934–1936 Hahmajoen uomaa avartamalla. Samalla rakennettiin myös järjestelypato.


title: Kritiikkiportti

text: Kritiikkiportti on verkossa julkaistava portaali, jossa on linkkejä suomalaisten sanomalehtien verkkoversioissa julkaistuihin taidearvosteluihin 11.5.2008 - 23.6.2011 väliseltä ajalta. Hankkeessa oli mukana 28 sanomalehteä. Portaalin päätoimittajana toimi silloinen Suomen arvostelijain liitto SARVn puheenjohtaja Siskotuulikki Toijonen.


title: Kritiikkiportti

text: Kritiikkiportin tarkoituksena oli julkaisijoiden mukaan vahvistaa ja demokratisoida taiteen, sen kritiikin ja kriitikoiden asemaa sekä taide- ja kritiikkikeskustelua.


title: Kritiikkiportti

text: Kritiikkiporttia ylläpitivät Suomen arvostelijain liitto SARV, Suomen Kulttuurirahasto ja hankkeeseen osallistuivat sanomalehdet. Kritiikkiporttia hallinnoi kuuden henkilön ohjausryhmä, jossa on edustajat Suomen Kulttuurirahastosta, SARVista ja hankkeessa mukana olevista lehdistä.


title: Kritiikkiportti

text: Portaalissa voi hakea arvosteluja erilaisilla hakumenetelmillä. Lisäksi Kritiikkiportissa julkaistiin kaksi kertaa kuukaudessa pääkirjoitus.


title: Kritiikkiportti

text: Kritiikkiportin päivitys loppui 23.6.2011, jonka jälkeen sivusto on julkaistu toistaiseksi kolmen vuoden aikana kerättyjen arvostelujen linkkiarkistona.


title: The Best of Kiss (2008)

text: The Best of Kiss on KISS-yhtyeen kokoelma-albumi. Se julkaistiin 21. huhtikuuta 2008 ja sisältää Kissin kappaleita vuosilta 1974–1983. Kokoelmalevy on osa Universalin "Green Series" -kokoelmalevysarjaa.


title: Playlist Plus

text: Playlist Plus on KISS-yhtyeen kokoelma-albumi. Se julkaistiin 29. huhtikuuta 2008 ja koostuu kolmesta aiemmin julkaistusta "" -kokoelmalevystä.


title: Kentin piirikunta (Delaware)

text: Kentin piirikunta on keskimmäinen Delawaren osavaltion kolmesta piirikunnasta. Sen asukasluku oli vuoden 2010 väestönlaskennassa 162 310, ja sen hallintokeskus on osavaltion pääkaupunki Dover.


title: Kentin piirikunta (Delaware)

text: Britit alkoivat asuttaa St. Jones Riverin laaksoa vuoden 1670 paikkeilla. Aluksi alueelle muodostettiin St. Jonesin piirikunta vuonna 1680, josta myöhemmin on jaettu Delawaren piirikunnat.


title: Kentin piirikunta (Delaware)

text: Kentin piirikunnassa sijaitsee Doverin lisäksi Harringtonin ja Milfordin kaupungit.


title: Neaera

text: Neaera on melodista death metallia soittava yhtye, joka tulee Münsterista Saksasta. Kokoonpano on hiljattain julkaissut kolmannen albuminsa "Armamentariumin" (sisältää DVD:n).


title: Eino Mykkänen

text: Eino Henrik Mykkänen (2. helmikuuta 1909 Lapinlahti – 1947 Sodankylä) oli suomalainen kirjailija, metsätyönjohtaja ja toimittaja.


title: Eino Mykkänen

text: Mykkäsen vanhemmat olivat työmies Juho Heikki Mykkänen ja Liisa Leinonen ja puoliso vuodesta 1937 Martta Rissanen. Hän pääsi ylioppilaaksi 1928 Terijoen yhteiskoulusta ja opiskeli Yhteiskunnallisessa korkeakoulussa 1929-1933. Samaan aikaan hän toimi Kadettikoulun nyrkkeilyn opettajana ja teki nyrkkeilijänä kilpailumatkoja Viroon ja Skandinavian maihin. 1933 Mykkänen siirtyi Pohjois-Suomeen, ensin metsätyömieheksi ja sitten Kemi-yhtiön metsätyönjohtajaksi. 1936 hän palasi Helsinkiin, toimien Helsingin Sanomien oikolukijana ja uutistoimittajana. 1943-1944 hän oli Pohjolan Sanomien toimittaja Sodankylässä, jossa hänellä oli asutustila. Mykkänen oli reservin luutnantti (1940), joka haavoittui vakavasti talvisodan alkupäivinä ja vietti useita jaksoja sotasairaalassa jääden pysyvästi sotainvalidiksi.


title: Eino Mykkänen

text: Eino Mykkäsen poika on entinen kansanedustaja Jouni Mykkänen ja pojanpoika kansanedustaja ja ulkomaankauppa- ja kehitysministeri Kai Mykkänen.


title: Katha Pollitt

text: Katha Pollitt (s. 14. lokakuuta 1949) on yhdysvaltalainen kirjailija. Hän voitti vuonna 1982 National Book Critics Circle Awardin runokokoelmallaan "Antarctic Traveller".


title: Katha Pollitt

text: Pollitt on myös tunnettu esseisti ja kolumnisti. Alun perin "The Nation" -lehdessä ilmestyneitä kirjoituksia on julkaistu myös erillisissä kirjoissa.


title: Katha Pollitt

text: Pollitt valmistui Radcliff Collegesta ja Columbian yliopistosta.


title: Kattila (Jaaman piiri)

text: Kattila () on kylä, taajama, rautatieasema ja maalaiskunta Leningradin alueen Jaaman piirissä Venäjällä. Se sijaitsee Länsi-Inkerin ylängön länsilaidalla 35 kilometriä Jaamasta koilliseen. Kylässä on 600, taajamassa 1 900, asemalla 34 ja koko kunnassa 3 500 asukasta (vuonna 2010).


title: Kattila (Jaaman piiri)

text: Kunnan keskuspaikka on Kattilan (ven. Котельский, "Kotelski") taajama. Lisäksi siihen kuuluvat seuraavat asutuskeskukset:


title: Kattila (Jaaman piiri)

text: Kattila on entisen vatjalaisalueen keskus. Vatjalaisten perinteisiä elinkeinoja olivat maanviljely, kalastus ja rautateollisuus, jonka raaka-aineena käytettiin järvimalmia. Nykyään alueen vatjalaiset ovat sulautuneet venäläisiin. Muutamissa kylissä asui inkerinsuomalaisia, jotka kuuluivat Kattilan luterilaiseen seurakuntaan.


title: Kattila (Jaaman piiri)

text: Maatalous on yhä seudun pääelinkeino. Se on keskittynyt maidon ja lihan tuotantoon sekä perunan viljelyyn. Työtä antaa myös metsänhankinta, soran ja hiekan louhinta ja turvetuotanto. Kattilan asemalta on rautatieyhteys Pietariin, Veimariin ja Laukaansuuhun.


title: Kattila (Jaaman piiri)

text: Kunnan alueella sijaitsee yli 12 100 hehtaarin suuruinen Kattilan rauhoitusalue. Toinen suojelukohde on Velkotan tammimetsä, jossa on säilynyt kolmensadan vuoden ikäisiä puita. Kattilan kylän nähtävyyksiä on Albrehtin kartanon puistoalue. Vuonna 1827 Kattilassa asui ja työskenteli venäläinen taiteilija Orest Kiprenski. Ennen seudulla oli myös muita sukukartanoita.


title: Twenty Two

text: Twenty Two on ruotsalaisen Millencolinin kappale, joka julkaistiin heidän albumillaan For Monkeys. Sen julkaisi singlenä 6. huhtikuuta 1997 Shock Records. Singlen b-raidat olivat kappaleet "Israelites" ja "Vixen", jotka julkaistiin myöhemmin heidän kokoelma-albumillaan The Melancholy Collection. Single julkaistiin vain Australiassa Lozin Mustin tilalle, sillä se sisälsi paheksutun kirosanan "fuck".


title: Nordnet

text: Nordnet AB on vuonna 1996 perustettu ruotsalainen osake- ja rahastovälittäjä, nettipankki, joka tarjoaa palveluitaan Pohjoismaissa. Nordnetillä oli vuonna 2017 kaikkiaan 669 300 aktiivista asiakastiliä, joista Ruotsissa 302 700, Suomessa 183 800, Norjassa 97 900 ja Tanskassa 84 900. Nordnetin nykyinen omistaja on NNB Intressenter, jonka puolestaan omistavat sijoitusrahasto Nordic Capital Fund VIII ja Öhman-konserni.


title: Nordnet

text: Nordnet oli vuonna 2009 Pohjoismaiden suurin osakevälittäjä kauppojen lukumäärällä mitattuna (kauppoja toteutui Pohjoismaisissa pörsseissä 15 937 803 kappaletta). Tammi–kesäkuussa 2011 Nordnetin kautta välitettyjen kauppojen määrä oli 7,3 miljoona kappaletta. Yhtiön markkina-osuus Helsingin pörssissä välitetyistä osakekaupoista oli tuolloin 5,7 prosenttia ja osuus euromääräisestä vaihdosta 3,7 prosenttia.


title: Nordnet

text: Nordnet perustettiin Ruotsissa vuonna 1996. Se oli yksi Pohjoismaiden ensimmäisistä arvopaperivälittäjistä, joka tarjosi kaupankäyntiä internetin kautta. Suomessa Nordnet aloitti toimintansa huhtikuussa 2005.


title: Nordnet

text: NNB Intressenter teki lokakuussa 2016 ostotarjouksen kaikista Nordnetin osakkeista tarjoten 38 kruunua osakkeelta. Nordnetin hallitus suositteli ostotarjouksen hyväksymistä, minkä jälkeen helmikuussa 2017 NNB Intressenterillä oli jo noin 93 prosenttia yhtiön osakkeista. Tukholman pörssistä Nordnet poistui 17. helmikuuta 2017, missä se oli ollut listattuna vuodesta 1999.


title: Nordnet

text: Heinäkuussa 2009 Nordnet Bank AB osti suomalaisen eQ Oyj:n vararikkoon ajautuneelta islantilaiselta Straumur Burdarasilta noin 37 miljoonan euron kauppahintaan. Vielä huhtikuussa 2009 silloinen Nordnetin Suomen maajohtaja Taru Rantala kumosi huhun siitä, että Nordnet olisi ostamassa eQ Pankkia. eQ oli Suomen suurin online-välittäjä, jolla oli kauppahetkellä noin 57 000 asiakasta ja 154 työntekijää.


title: Nordnet

text: Heinäkuussa 2009 Nordnet myi eQ:n Corporate Finance -liiketoiminnan Adviumin johtoryhmälle. eQ Pankin instituutiovälitys- ja markkinatakaustoiminta lopetettiin marraskuussa 2009. Tässä yhteydessä eQ:n analyysitiimi siirtyi kokonaisuudessaan Swedbankille. Joulukuussa 2009 Nordnet myi eQ:n varainhoito- ja rahastoliiketoiminnan varainhoitoliiketoiminnan toimivalle johdolle ja Ehrnroothien Fennogens Investments S.A.:lle.


title: Nordnet

text: Suomalaiset asiakkaat voivat käydä Nordnetin verkkopalvelun kautta kauppaa osakkeilla, warranteilla, optioilla, pörssinoteeratuilla rahastoilla ja rahastoilla. Osakevälityksen lisäksi Nordnetillä on Norjassa ja Tanskassa erilaisia eläketuotteita. Ruotsissa on valikoimissa myös pankkipalvelut.


title: Nordnet

text: Nordnet on valittu useana vuonna Suomen parhaimpien online-osakevälittäjien kärkeen Arvopaperi-lehden tekemässä välittäjävertailussa. Ykkössijan Nordnet vei esimerkiksi vuonna 2008, jolloin Nordnet sai hinnoitteluosiosta selvästi paremmat pisteet kuin kovimmat kilpailijansa. Nordnet valittiin ykköseksi Välittäjä 2017 -tutkimuksessa.


title: Nordnet

text: Nordnet muutti hinnoitteluaan toukokuussa 2010. Muutoksen ei katsottu suosivan vähän kauppaa tekeviä piensijoittajia ja se synnytti runsaasti keskustelua useilla eri keskustelufoorumeilla. Arvopaperi-lehden välittäjävertailussa 2011 kuitenkin todettiin, että hintatietoiselle osakesäästäjälle Nordnet on yhä useimmiten edullisin palveluntarjoaja.


title: Nordnet

text: Nordnet julkisti kesällä 2014 neljä passiivista sijoitusrahastoa, joissa markkinoille poikkeuksellisesti ei ole kuluja asiakkaalle. Nordnet kattaa rahastojen kulut, kuten hallinnointipalkkion, omasta markkinointibudjetistaan.


title: Perusjoukko

text: Perusjoukko on joukko-oppiin liittyvä käsite. Joukkoja käsiteltäessä ajatellaan niiden yleensä olevan osia jostain laajemmasta joukosta, jota kutsutaan perusjoukoksi. Tällöin kaikki käsiteltävät joukot ovat perusjoukon osajoukkoja. Perusjoukkoa merkitään usein kirjaimella "E".


title: Sussexin piirikunta (Delaware)

text: Sussexin piirikunta on Delawaren osavaltion eteläisin ja suurin piirikunta Yhdysvalloissa. Sen pinta-ala on 3 098 km² ja asukasluku 197 145 (2010). Piirikunnan hallintokeskus on Georgetownissa.


title: Sussexin piirikunta (Delaware)

text: Eurooppalaiset asuttivat piirikunnan alueen jo 1630-luvulla, mutta Sussexin piirikunta perustettiin vasta 1683.


title: Kovaa kyytiä ja kaunokaisia

text: Kovaa kyytiä ja kaunokaisia ("Sherlock, Jr.") on vuonna 1924 valmistunut yhdysvaltalainen mykkäelokuva, jonka on ohjannut Buster Keaton.


title: Kovaa kyytiä ja kaunokaisia

text: Keaton loukkaantui kuvausten aikana suorittaessaan erästä stunttia. Elokuvassa Keaton roikkuu rautietievesisäiliön varressa ja vesimassat pyyhkäisevät hänen ylitseen heittäen hänet maahan. Hän mursi niskansa, mutta murtuma huomattiin vasta vuosia myöhemmin rutiininomaisen lääkärintarkastuksen yhteydessä.


title: Kovaa kyytiä ja kaunokaisia

text: Vuonna 2000 American Film Institute listasi "Kovaa kyytiä ja kaunokaisia" 62. hauskimmaksi elokuvaksi. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen 18. parhaaksi komediaksi.


title: Kovaa kyytiä ja kaunokaisia

text: Elokuvaprojektorin hoitaja ja talonmies opiskelee tullakseen etsiväksi. Hän on rakastunut kauniiseen tyttöön ja treffeillä antaa tytölle suklaata ja kihlasormuksen. Nuorukaisen harmiksi myös eräällä toisella miehellä samankaltaiset suunnitelmat.


title: Kovaa kyytiä ja kaunokaisia

text: Eräänä päivänä kilpakosija lavastaa nuorukaisen syylliseksi tytön isän kellon katoamiseen. Nuorukainen nukahtaa työnsä ääreen ja uneksii olevansa Sherlock Holmesin kaltainen etsivä, joka ratkoo tapauksen.


title: Johann Friedrich Blumenbach

text: Johann Friedrich Blumenbach (11. toukokuuta 1752, Gotha, Saksa – 22. tammikuuta 1840, Göttingen) oli saksalainen lääkäri, antropologi ja rotututkija. Häntä pidetään tieteellisen antropologian perustajana.


title: Johann Friedrich Blumenbach

text: Blumenbach syntyi Gothassa, Saksassa 1752. Hän opiskeli Jenan ja Göttingenin yliopistoissa ja valmistui 1775. Hänen väitöskirjansa "De generis humani varietate nativa liber" julkaistiin ensimmäistä kertaa 1776. Kaksi vuotta myöhemmin 1778 Blumenbach nimitettiin Gottingenin yliopiston lääketieteen professoriksi. Blumenbachin myöhempiä teoksia olivat muun muassa "Handbuch der Naturgeschichte" (1779) sekä "Handbuch der vergleichenden Anatomie" (1804).


title: Johann Friedrich Blumenbach

text: Yhtenä antropologian perusteoksista pidetyn "De generis humani varietate nativa liberin" ensimmäisessä versiossa Blumenbach esitteli neljä ihmisrotua, mutta lisäsi kirjan kolmanteen painokseen viidennen rodun, "malaijin" eli ruskean rodun. Blumenbachin aikaisemmat neljä ihmisrotua olivat kaukasialainen eli valkoinen rotu, mongolidi eli keltainen rotu, negridi eli musta rotu sekä intiaani eli punainen rotu.


title: New Castlen piirikunta

text: New Castlen piirikunta on Delawaren osavaltion pohjoisin piirikunta Yhdysvalloissa. Sen asukasluku oli vuoden 2010 väestönlaskennassa 538 479, mikä on suurin koko osavaltion alueella. Piirikunnan hallintokeskus on osavaltion suurin kaupunki Wilmington.


title: Hei!

text: Hei! on suomalaisen laulaja-lauluntekijä Ville Leinosen kolmas sooloalbumi, joka julkaistiin 17. tammikuuta 2007 levymerkillä Poko Records.


title: Hei!

text: Albumi sisältää mm. uusia versoita vanhoista suomalaisista iskelmistä. Albumi nousi Suomen virallisen listan sijalle 10.


title: Semih Şentürk

text: Semih Şentürk (s. 29. huhtikuuta 1983 İzmir, Turkki) on turkkilainen jalkapalloilija, joka edustaa seuratasolla Fenerbahçea. 183 senttimetriä pitkän Şentürkin pelipaikka on hyökkääjä.


title: Semih Şentürk

text: Şentürk on Fenerbahçen oma kasvatti, joka seuran alle 20-vuotiaiden PAF-joukkueessa pelatessaan teki 56 ottelussa 63 maalia. Hän on edustanut myös İzmirsporia, jossa hän pelasi lainasopimuksella vuosina 2001–02. Kaudella 2007–08 Şentürk voitti Turkin liigan maalikuninkuuden.


title: Semih Şentürk

text: Turkin maajoukkueessa Şentürk on pelannut yhdeksän ottelua ja tehnyt niissä neljä maalia. Hän teki ensiesiintymisensä maajoukkueessa vuonna 2006. Onnistunut kausi 2007–08 nosti Şentürkin Turkin joukkueeseen 2008 EM-kisoihin, joissa hän teki maalin lohkovaiheen ottelussa Sveitsiä vastaan. Şentürk teki myös puolivälierässä Kroatiaa vastaan tasoitusmaalin aivan jatkoajan lisäajan loppuhetkillä ja onnistui ottelussa myös rangaistuspotkukilpailussa.


title: Jalokivikokoelma 1999–2006

text: Jalokivikokoelma 1999–2006 on suomalaisen laulaja-lauluntekijä Ville Leinosen kokoelma-albumi. Se julkaistiin 22. maaliskuuta 2006. Kokoelma sisältää Leinosen soolotuotannon sekä Ville Leinosen & Valumon hittien lisäksi harvinaisuuksia ja ennenjulkaisematonta materiaalia.


title: Clyde Bruckman

text: Clyde Bruckman (20. syyskuuta 1894 San José, Kalifornia – 4. tammikuuta 1955 Hollywood, Kalifornia) oli yhdysvaltalainen käsikirjoittaja ja komediaelokuvien ohjaaja sekä mykkäelokuvien loppukaudella että äänielokuvien alkupuolella. Bruckman teki yhteistyötä monien tunnettujen komedianäyttelijöiden, kuten Buster Keatonin, W. C. Fieldsin, Laurelin ja Hardyn, Three Stoogesin, Abbottin ja Costellon sekä Harold Lloydin, kanssa.


title: Clyde Bruckman

text: Bruckman tunnetuin yhteistyökumppani lienee Buster Keaton, jonka elokuvia Bruckman käsikirjoitti tämän kanssa. Menestyneimpiä elokuvia ovat "Ruutia, räminää ja rakkautta", "Kovaa kyytiä ja kaunokaisia", "Ruorimies", "Seitsemän mahdollisuutta", "Kameramies" ja "Kenraali", jossa Bruckman toimi toisena ohjaajana.


title: Clyde Bruckman

text: Bruckman jatkoi komediaelokuvien kuvaamista äänielokuvien lyötyä itsensä lopullisesti läpi, mutta hänen uraansa varjosti alkoholismi, mikä aiheutti tuotantoviivästymisiä. Vuodesta 1935 lähtien Bruckmanin käsikirjoittamista rajoitettiin viivästymisien takia.


title: Clyde Bruckman

text: Vuonna 1955 työtön Bruckman lainasi Keatonilta pistoolin ja ampui itsensä.


title: Valloittaja

text: Valloittaja on suomalaisen Ville Leinonen & Valumo -yhtyeen neljäs ja viimeiseksi jäänyt studioalbumi. Se julkaistiin 30. maaliskuuta 2005.


Mesoamerikan intiaanikulttuurien muotoutumisvaihe on Mesoamerikan intiaanikulttuurien historiassa se kausi, jolloin saviastiat yleistyivät. Se alkaa ensimmäisistä saviastioista ja päättyy korkeakulttuurien kuten mayojen nousuun. Niinpä tätä vaihetta kutsutaan myös myös esiklassiseksi kaudeksi. Kausi jaetaan kolmeen osaan: Varhainen muotoutumisvaihe noin 2500-1200 eaa., keskinen 1200-600 eaa., ja myöhäinen 600 eaa.-200 jaa.


title: Mesoamerikan intiaanikulttuurien muotoutumisvaihe

text: Tätä kulttuurien kehitysvaihetta alkoivat kutsua muotoutumisvaiheeksi tai muodostavaksi kaudeksi () 1950-luvun lopulla Gordon Willey ja Philip Phillips kirjassaan "Method and Theory in American Archaeology". Se oli heidän luokittelussaan keskimmäinen viidestä kulttuurien kehityksen vaiheesta. Heidän määritelmänsä mukaan tässä vaiheessa asutaan kylissä ja viljellään maissia tai maniokkia. Määritelmä vastaa vanhassa maailmassa käytettyä neoliittisen kauden määritelmää, mutta 1950-luvulla Amerikan tutkimuksessa ei haluttu käyttää eurooppalaisia käsitteitä. Myöhemmät tutkijat ovat uusien arkeologisten löytöjen valossa jossain määrin kyseenalaistaneet Willeyn ja Phillipsin jaottelua ja määritelmiä. Kausi on jaettu aluksi kahteen, myöhemmin usein kolmeen alajaksoon..


text: Saviastioiden laajaa käyttöä pidetään yleensä asutuksen kiinteytymisen merkkinä. Saviastioistahan on hyötyä muun muassa viljan varastoimisessa tuholaisia vastaan, ja maanviljely vaatii yleensä melko kiinteää asutusta. Paikallaan pysyvästä maanviljelyasutuksesta on useimmilta muinaisilta saviastian valmistusalueilta löydettykin todisteita, kerrostuma kerrostumalta kasvaneiden kylien jäännöksiä. Muodostavaa kautta luonnehti kaikilla alueilla väestön kasvu lähinnä maanviljelyn pohjalta. Tämä synnytti monilla alueilla keskenään sotia käyviä päällikkökuntia ja valtaansa laajentavia kaupunkivaltioitakin. Muodostavaan kauteen näyttää liittyvän jossain vaiheessa tapahtuva väestön jakautuminen hallitsevaan päällikön johtamaan ylimystöön ja tavalliseen rahvaaseen. Muodostava kausi kiinnostaa sivistyksen synnyn tutkijoita, sillä sen aikana kiteytyivät useimmat myöhemmät kulttuuripiirteet.


text: Meksikonlahden rannikon olmeekkeja on pidetty sivistyksen alullepanijoina. Heidän monumentteja sisältävät asutuskeskuksensa alkoivat kukoistaa viimeistään 1200 eaa., mikä liittyi tuhansien asukkaiden päällikkökuntien syntyyn. Olmeekkien vaikutus levisi laajalle. Samoihin aikoihin idempänä olevalla Etelä-Jukatanin alueella syntyi varhainen Nakben mayakeskus. Noin 500 eaa. sapoteekit lienevät kehittäneen kirjoituksen ja valtion Oaxacan laaksoon.


text: Tyynenmeren rannikolle ilmestyi kiinteitä kyliä ehkä noin 1500 eaa. liittyen Barran kulttuuriin ja Monte Altoon. Niinpä Mesoamerikassa syntyi jo noin 2000 eaa. pysyviä kyliä, jotka alkoivat kehittyä kohti valtioita viimeistään 1000 eaa. olmeekkien noustessa.


text: Saattaa olla, että Mesoamerikan kulttuurin piirteitä, joihin kuuluvat kohollaan olleet temppelit, on lainattu Etelä-Amerikasta, missä kulttuuri kehittyi aiemmin. Olmeekit kehittivät Mesoamerikan kulttuurin ituja Meksikonlahden etelärannalla olevissa päällikkökunnissaan noin 1200-300 eaa. Heidän alkuperänsä voi olla Tyynenmeren rannikolla Guatemalan seuduilla, alueella joka lienee saanut vaikutteita Perusta. Ensimmäiset valtiot lienevät syntyneen Meksikon keskiylängöllä, missä vuoden 1000 eaa. jälkeen syntyi Oaxacan laaksoon sapoteekkien keskus San José Mogote. Sapoteekit kehittivät kirjoituksen noin 500 eaa.


text: Muotoutumisvaihe alkoi Mesoamerikassa noin 2500-2450 eaa., kun siellä alettiin valmistaa saviastioita, Vanhimpia astioita on löydetty mm. Länsi-Meksikossa Puerto Marquésissa Guerreron osavaltiossa, ja myös Matanchénissa Nayaritissa. Tyynenmeren rannikolla Guatemalan alangolla oli keramiikkaa valmistavia kyliä Tilapa, La Blanca, Ocós, El Mesak ja Ujuxte.


text: Saviastioiden valmistusta on pidetty usein paikallaan pysyvän asutuksen merkkinä arkeologiassa, koska saviastia on kohtuullisen raskas ja helposti särkyvä, ja koria on hankalampi kuljettaa liikkuvan metsästäjäryhmän mukana. Ihmiset asettuivat asumaan kiinteisiin maanviljelykyliin noin 2000-1500 eaa. Näihin aikoihin lienee viimeistään alkanut kosketus Etelä-Amerikan kanssa meritse.


text: Muotoutumisvaiheen alkuvaiheessa 2000/1500-900 eaa. syntyivät ensimmäiset kylät, joissa oli jonkinlaista sosiaalista kerrostuneisuutta, ja maissinviljely vakiintui lopullisesti. Tämä saattaa olla Etelä-Amerikan Perun ja Ecuadorin alueen kulttuurien vaikutusta.. Länsi-Meksikon rannikon mm. Coliman osavaltion 1500-1000 eaa Capachan kulttuurin keramiikka muistuttaa Ecuadorin Machalillan kulttuurin ja Chorreran kulttuurin keramiikkaa. Mutta enemmän Capachan kulttuuri muistuttaa Tlatilcoa ja olmeekkeja. Noin 1500 eaa levisi Locona-kulttuuri laajalle Izapasta pohjoiseen, ja jatkui Ocosin perinteenä. Tällä alueella lienee puhuttu tuolloin zoquekieliä.


text: Varhaisella muotoutumisvaiheella alkoi monumenttien rakentaminen. Tämä voidaan tulkita merkiksi jonkinlaisesta ylimystöstä. Etelä-Meksikon ylängön tunnetuimpia esiklassisia keskuksia on varhaisen muotoutumisvaiheen Tlatilco ja Las Bocas. Valtavat maasta ja kivestä tehdyt monumenttirakennelmat ilmestyivät ensimmäisenä olmeekkien alueelle Tabascoon ja varhaiselle maya-alueelle. Olmeekkien varhaisimpia keskuksia olivat muun muassa varhaisen muotoutumisvaiheen San Lorenzo, El Manatí Meksikonlahden rannikon seuduilla ja Teopantecuanitlan Guerrerossa. Maya-alueen varhaisimmat keskukset olivat Nakben ja Cerron tyyppisiä pieniä keskuksia.


text: Varhaisessa muotoutumisvaiheessa Capachan kulttuuri levittäytyi alueelle viimeistään 1450 eaa. Saviastiat alkoivat levitä Mesoamerikan alueella noin 2500-2300 eaa. Varhaisimmat saviastiat liittyvät Meksikon keskiylängön niin sanottuun Purrón-vaiheeseen. Myös kangaspuut yleistyivät arkaaisen kauden lopuilla. Varhaista muotoutumisvaihetta luonnehtivat maissin viljely, kutominen, keramiikka, pienikokoiset hedelmällisyyden jumalankuvat ja uskonnon harjoitus kotona, ei temppeleissä.


text: Vasta myöhäisesiklassisella ajalla suureksi kasvaneesta Izapasta on löydetty veistoksia ajalta 1800-1500 eaa. Noin 1800 eaa. ilmestyi Monte Altoon kulttuuria, mutta Monte Alton kokoa varhaisella esiklassisella kaudella ei tunneta, ja siksi ei osata sanoa miten merkittävä keskus se silloin oli.


text: Muotoutumisvaiheen keskivaihetta, joka alkoi noin 1200 eaa. luonnehtivat olmeekkien ja Tlatilcon kulttuurit. Ehkä noin 1500 eaa. Guatemalan alueen läntiset kulttuurit heikkenivät ja Meksikon laaksoon ja olmeekkialueelle ilmestyi jonkinasteisesti järjestyneitä suuria kyliä. Noin 1300 eaa. zoquekielten puhujien eli olmeekkien alue oli laajentunut Guatemalan länsirannikolta Meksikonlahden eteläpuolelle. Olmeekkialueella oli asutusta San Lorenzossa noin 1500 eaa., ja se kasvoi suureksi keskukseksi nnoin 1200 eaa.


text: Olmeekkivaikutteinen Tlatilcon kulttuuri kukoisti 1250-800 eaa., ja sen keskuksia olivat Meksikon laakson Tlatilco ja Tlapacoya. On oletettu, että tuolloin Meksikon laaksossa olisi asunut zapoteekkeja.


text: Se tuotti uhrirituaaleihin liittyvää keramiikkaa. Otomien luomaksi väitetty Tlatilco heikkeni vasta 700 eaa. Cuicuilcon noustessa. Myös muualla näkyi orastavia merkkejä myöhempien kulttuurien noususta. Miksteekkikulttuuri alkoi 1400 eaa., ja samoihin aikoihin Oaxacaan ehkä zapoteekkeihin liittyvä San José Mogote, joka heikkeni Monte Albanin noustessa keskiesiklassisella ajalla. Keskisellä esiklassisella kaudella oli myös Capachan kulttuuri, jota luonnehtivat Jalisco, Colima, Sinaloa, ja Complejo Mixe-zoquen kannaksella, ja La Gran-traditio 1800-1350 eaa.


text: Noin 1000 eaa. alkoi olla selviä merkkejä ylimystöstä, temppeleistä, ja keskisellä muotoutumiskaudelle varhaista sivilisaatiota olmeekkien vaikutus levisi laajalle, samoin Meksikon keskiylängöllä oli monia paikallisia keskuksia, joissa tuntui olmeekkien vaikutus. Samoihin aikoihin kehitettiin kirjoitus joko olmeekien tai sapoteekkien kantamailla. Olmeekkien toisen keskuksen La Ventan tuhon jälkeen 400 eaa. heidän vaikutuksensa heikkeni. Mayojen varhaiset kaupungit joissa oli klassiselle ajalle tyypillistä monumentaaliarkkitehtuuria Nakbe n. 1000 eaa. ja El Mirador n. 650 eaa. nousivat keskiesiklassisella ajalla.


text: Noin 900 eaa. olmeekkien varhaisimman tunnetun suuren keskuksen San Lorenzon romahtaessa olmeekkivaikutus heikkeni Meksikon ylängöllä. San Lorenzon patsaiden hajottaminen voi viitata väkivaltaisiin mullistuksiin alueella.


text: Kauden keskivaiheessa syntyi edelleen kasvavia seremoniakeskuksia, muun muassa pyöreän pyramidin sisältävä Cuicuilco. Kaupungit kasvoivat ja kehittyivät edelleen. Kautta luonnehti sapoteekkien varhaisvaihe San José Mogotessa Oaxacan laaksossa. Mayojen alueelle ilmestyi keskisellä muotoutumiskaudella El Mirador ja Cival. Muita keskisen muotoutumisvaiheen keskuksia olivat olmeekkien La Venta Meksikonlahden rannoilla ja Guerreron Oxtotitlan. Meksikon keskiylängöllä kukoisti tällöin Chalcatzingo. Myöhäisellä muotoutumisvaiheella syntyivät myöhemmin todella suuriksi kasvaneet Uaxactun ja Tikal. Keski-Meksikoon syntyi Teotihuacan. Etelämpänä olivat Izapa ja Kaminaljuy.Olmeekkien "valtiot" lienevät olleen päällikkökuntia tai kyläliittoja, mutta myöhäisellä muotoutumisvaiheella 500/400 eaa. -100 eaa./200jaa. syntyivät ensimmäiset valtiot Oaxacan laaksoon ja Meksikon keskiylängölle. Meksikon keskiylängön merkitys kasvoi, Tlatilco ja Cuicuilco kasvoivat todellisiksi kaupungeiksi. Kauden alussa noin 500-400 eaa. sapoteekkien Monte Albán nousi Oaxacan laaksossa ja syrjäytti aiemman San José Mogoten. Kasteluviljely otettiin käyttöön Tehuacanissa 700 eaa., ja Oaxacassa 400 eaa. Kasteluviljelyn katsotaan liittyvän kiihtyvään kehitykseen kohti sivilisaatiota


text: Noin 400 eaa. huipulle noussut Cuicuilco Meksikon keskiylängöllä tuhoutui tulivuorenpurkauksessa 300-0 eaa. Muotoutumiskauden loppuvaiheessa 100 eaa.-100 jaa. alkoi näkyä merkkejä Meksikon keskiylängön Teotihuacánin noususta. Keramiikkalöytöjen mukaan Cuicuilcon väkeä olisi paennut sinne. Noin 0 - 200 jaa. syntyi Teotihuacanin kaupungin asemakaava.


title: Tuukka Kulha

text: Tuukka Kulha (s. 29. huhtikuuta 1985 Helsinki) on suomalainen koripalloilija, joka edusti kaudella 2013–2014 Helsinki Seagullsia. Kauden 2012–2013 hän pelasi Torpan Pojissa. Hän on pelipaikaltaan takamies.


title: Tuukka Kulha

text: Kulhan kasvattajaseura on Pantterit. Pääsarjauransa hän aloitti kaudella 2006–2007 siirtyessään Lappeenrannan NMKY:n (LrNMKY) edustusjoukkueeseen. Ensimmäisellä Korisliiga-kaudellaan Kulha oli joukkueen mukana voittamassa Suomen cupia. Runkosarjaa hän pelasi 26 ottelua 1,6 pisteen keskiarvolla.


title: Tuukka Kulha

text: Kaudella 2007–2008 Kulha pelasi LrNMKY:n joukkueessa 18 runkosarjaottelua 4,3 pisteen keskiarvolla. Joukkue voitti kaudella jälleen Suomen cupin sekä SM-pronssia. Kulha pelasi joukkueessa myös Eurocupia. Kulha edusti Lappeenrantaa vuoteen 2012 asti, minkä jälkeen hän siirtyi kaudeksi 2012–2013 I-divisioonaan Torpan Poikien joukkueeseen. Hän jatkoi I-divisioonassa myös seuraavalla kaudella syksyllä 2013 perustetussa Helsinki Seagullsissa.


title: Tuukka Kulha

text: Kulha valmistui kesällä 2013 kauppatieteiden maisteriksi Lappeenrannan teknillisestä yliopistosta. Kulhan isä on Keijo K. Kulha.


title: Arda Turan

text: Arda Turan (s. 30. tammikuuta 1987 Bayrampaşa, Istanbul, Turkki) on turkkilainen jalkapalloilija, joka edustaa Turkin Superliigassa pelaavaa Başakşehiria lainalla Barcelonasta. Oikeajalkaisen Turanin pelipaikka on vasemmalla tai oikealla laidalla hyökkäävänä laitalinkkinä.


title: Arda Turan

text: Turan pelasi kaudella 2004–2005 ensimmäisen – ja kauden ainoan – ottelunsa Galatasarayssa. Seuraavaksi kaudeksi hänet lainattiin Manisasporiin, jossa hän teki 15 ottelussa kaksi maalia. Turan palasi kaudeksi 2006–2007 Galatasarayhin, jossa hänelle merkittiin 26 ottelua ja viisi maalia. Seuraavilla kausilla Turanin tilastot olivat lähes identtiset: kaudella 2007–2008 seitsemän maalia 30 ottelussa, kaudella 2008–2009 kahdeksan maalia 29 ottelussa ja kaudella 2009–2010 seitsemän maalia 29 ottelussa. Kaudella 2010–2011 hän pelasi vain 12 ottelua, joissa teki kaksi maalia.


title: Arda Turan

text: Kaudeksi 2011–2012 Turan siirtyi Atlético Madridiin, jossa pelasi ensimmäisellä kaudellaan 33 ottelua ja teki kolme maalia.


title: Arda Turan

text: Turkin maajoukkueessa Turan on pelannut 100 ottelua tehden niissä 16 maalia. Turan oli mukana 2008 EM-kisoissa, joissa hän teki kaksi maalia – voittomaalin lohkovaiheen ottelussa Sveitsiä vastaan lisäajalla ja joukkueensa ensimmäisen maalin Tšekki-ottelussa, jossa Turkki nousi kahden maalin tappioasemasta voittoon.


title: Survivor (Survivorin albumi)

text: Survivor on samannimisen yhtyeen debyyttialbumi vuodelta 1979.


title: Premonition (Survivorin albumi)

text: Premonition on Survivorin albumi vuodelta 1981.


title: Miika Tossavainen

text: Miika Tossavainen (s. 1977) on suomalainen lentopalloilija, joka pelaa kaudella 2008-2009 Oulun Ettan riveissä, Lentopallon 1-sarjassa. Tossavainen on pelannut urallaan Kempeleen Lentopallossa, Oulun Ettassa, Oulun Kiskossa, Saloisten Salamassa ja Kempeleen Pyrinnössä. Kaudella 2006-2007 Tossavainen oli Kempeleen SM-liigajoukkueen kapteeni. Hän oli nostamssa Kempeleen Lentopalloa kauden 2006 päätteeksi historiallisesti SM-liigaan.


title: Hakan Yakın

text: Hakan Yakın (s. 22. helmikuuta 1977 Basel, Sveitsi) on sveitsiläinen jalkapalloilija. Hän pelasi ammattilaisena vuosina 1994–2013. Hän edusti kotimaassaan Concordia Baselia, FC Baselia, Grasshoppersia, Young Boysia, Luzernia ja Bellinzonaa sekä lainasopimuksella St. Gallenia. Ulkomaalaisista seuroista hän edusti Paris Saint-Germainia, Stuttgartia ja Al-Gharafaa sekä lainasopimuksella Galatasarayta. 181 senttimetriä pitkän Yakınin pelipaikka oli hyökkäävä keskikenttäpelaaja tai hyökkääjä.


title: Hakan Yakın

text: Yakin voitti Sveitsin-mestaruuden 1998, 2001, 2002 ja 2004, Qatarin-mestaruuden 2009 sekä Sveitsin cupin 2002 ja 2003.


title: Hakan Yakın

text: Sveitsin maajoukkueessa Yakın pelasi vuosina 2000–2011 yhteensä 87 ottelua ja teki niissä 20 maalia. Hän pelasi kolme ottelua sekä EM-kilpailuissa 2004, MM-kilpailuissa 2006 että EM-kilpailuissa 2008 ja kaksi ottelua MM-kilpailuissa 2010.


title: Hakan Yakın

text: Myös Yakınin veli Murat on tunnettu jalkapalloilija.


title: Nałęczów

text: Nałęczów on kylpyläkaupunki Lublininin voivodikunnassa Puolassa. Kaupungin asukasluku oli 3 892 vuonna 2015. Kaupungissa sijaitsee novelisti Stefan Żeromskin talo.


title: Eye of the Tiger

text: Eye of the Tiger on Survivorin albumi vuodelta 1982. Albumin nimikappale ”Eye of the Tiger” pääsi "Tiikerinsilmä – Rocky III" -elokuvan tunnusmusiikiksi. Kappale esiintyy myös Rock Band 2, Guitar Hero: On Tour Decades ja Guitar Hero World Tour -peleissä.


title: TEC-9

text: Intratec TEC-9, TEC-DC9, tai AB-10 on Intratecin valmistama massasulkuinen, itselataava 9mm pistooli. Ase valmistettiin muotoilluista polyymereistä ja särmätyn sekä jyrsityn metallin sekoituksesta. Ase sai negatiivisen maineen 1990-luvulla, kun asetta käytettiin järjestäytyneessä rikollisuudessa sekä joukkoampumisissa. Aseesta on olemassa kolme eri mallia, joita kaikkia nimitetään yleisesti nimellä TEC-9, vaikka vain yhtä mallia myytiin kyseisellä nimellä.


title: TEC-9

text: Alun perin TEC-9:än suunnitteli ruotsalainen Interdynamic AB (nyk. Intratec) nimellä MP-9 ja se oli tarkoitettu halvaksi konepistooliksi, joka perustui Carl Gustav m/45 -aseeseen ja oli tarkoitettu armeijan käyttöön. Ase ei herättänyt ostajissa mielenkiintoa, eikä päässyt tuotantoon. Haluamatta luopua tuotannosta, Interdynamic perusti sisaryhtiön Yhdysvaltoihin ja alkoi markkinoida aseen itselataavaa versiota siviileille. MP-9:n siviiliversion suunnitteli George Kellgren ja aseesta tuli KG-9, joka tulee asesuunnittelijoiden George Kellgrenin ja Carlos Garcian sukunimien alkukirjaimista.


title: TEC-9

text:
Konepistoolitaustastaan johtuen KG–9 toimi avoimelta lukolta ja ATF pakotti valmistajan muuttamaan rakennetta 1982 siten, että aseen muuttaminen täysautomaattiseksi vaikeutuisi.
TEC-9 ja TEC-DC9:n muunnelmien valmistus ja myynti kiellettiin Yhdysvalloissa kymmeneksi vuodeksi vuonna 1994. TEC-DC9 oli yksi laissa nimeltä mainituista 19 aseesta. Tämä kielto aiheutti niiden valmistamisen lopettamisen ja pakotti Intratecin esittelemään uuden mallin nimeltä AB-10 ("After Ban").


title: TEC-9

text: TEC-DC9 kuului aseisiin, joita käytettiin Columbinen verilöylyssä vuonna 1999. Kaksi vuotta Columbinen jälkeen 2001 Intratec lakkautti itsensä ja AB-10 valmistus lopetettiin.


title: Painin Euroopan-mestaruuskilpailut 2007

text: Vuoden 2007 painin Euroopan-mestaruuskilpailut järjestettiin Sofiassa, Bulgariassa 17. – 22. huhtikuuta. Kilpailujen ohjelmassa olivat kreikkalais-roomalainen paini, vapaapaini ja naispaini.


title: Hatton Crossin metroasema

text: Hatton Crossin metroasema on yksi Lontoon metron Piccadilly-linjan asemista. Se sijaitsee Heathrow'n lentoaseman länsipuolella Hattonissa Hillingdonin ja Hounslowin hallintoalueiden rajalla. Metroasema palvelee pääasiassa läheisiä varasto- ja teollisuusalueita. Metroasema avattiin 19. heinäkuuta 1975 osana linjan jatketta Hounslow Westistä Heathrow'iin. Se toimi pääteasemana 16. joulukuuta 1977 asti, kunnes loppuosuus lentoasemalle valmistui.


title: Hatton Crossin metroasema

text: Lentoaseman neljännen terminaalin asemaa varten Hatton Crossin länsipuolelle rakennettiin yksiraiteinen silmukka, joka kiertää sieltä Heathrow Centraliin (nykyiselle terminaalien 1, 2 ja 3 asemalle). Viidennen terminaalin aseman ja sen vaatiman infrastruktuurin rakennustöiden vuoksi silmukka suljettiin tammikuussa 2005, jolloin terminaaliin 4 kulkevat matkustajat vaihtoivat Hatton Crossissa bussiin. Silmukka avattiin uudelleen 17. syyskuuta 2006.


title: Hatton Crossin metroasema

text: Joka toinen keskustasta saapuva juna kulkee Hatton Crossista silmukan terminaalien 4 sekä 1, 2 ja 3 kautta takaisin Hatton Crossiin ja edelleen keskustan suuntaan. Loput kulkevat 27. maaliskuuta 2008 avatulle terminaalin 5 asemalle.


title: Christina Onassis

text: Christina Onassis () (11. joulukuuta 1950 New York, Yhdysvallat – 19. marraskuuta 1988 Argentiina) oli miljardööri Aristotélis Onásiksen (Onássiksen) ja Athiná ”Tína” Livanoún tytär.


title: Christina Onassis

text: Onassiksen vanhempien avioliitto oli myrskyisä. Isällä oli useita suhteita, esimerkiksi oopperalaulaja Maria Callasin kanssa, ja he riitelivät ja lopulta erosivat. Seitsemäntoistavuotiaana Onassis kävi plastiikkakirurgisessa leikkauksessa pienentämässä nenäänsä ja poistamassa mustat silmänalukset. Onassis opiskeli Lontoon Queen’s Collegessa.


title: Christina Onassis

text: Onassiksen isä Aristotélis avioitui vuonna 1968 Jacqueline Kennedyn kanssa, jota Christina inhosi eikä tullut tämän kanssa toimeen vaan piti tätä vain suvun omaisuudesta kiinnostuneena rahan perässä juoksijana.


title: Christina Onassis

text: Onassis menetti koko perheensä kahden vuoden sisällä. Hänen veljensä Aléxandros (Alexander) kuoli lento-onnettomuudessa 1973, ja hänen äitinsä menehtyi vähän myöhemmin. Hänen isänsä terveys oli alkanut heiketä Aléxandroksen kuoleman jälkeen, ja isä kuoli 1975. Aléxandros oli ollut isän suunnitelmissa hänen seuraajansa aina pojan kuolemaan saakka, minkä jälkeen isä nosti tyttärensä seuraajakseen ja alkoi kouluttaa häntä Onassiksen imperiumin hoitajaksi. Christina Onassis toimi hyvin tiiviisti Onassiksen laivanvarustusbisneksessä ja hoiti sitä menestyksellisesti isänsä kuoleman jälkeen.


title: Christina Onassis

text: Onassis oli neljä kertaa avioliitossa, ja kaikki liitot päättyivät katkeraan eroon. Ensimmäiset kolme aviomiestä olivat Joseph Bolker, Aléxandros Andreádis ja Sergei Kauzov. Viimeisen avioliiton hän solmi Thierry Rousselin kanssa, jonka kanssa hän sai ainoan lapsensa, tyttärensä Athina Rousselin (Onassiksen). Tämäkin avioliitto päättyi eroon. Onassis tiesi, että Rousselilla oli ollut suhde ruotsalaisen mallin Marianne "Gaby" Landhagen kanssa, ja hän jopa maksoi Landhagen ylläpidon, samoin tämän kahden lapsen, jotka molemmat oli saatettu alkuun Onassiksen ja Rousselin avioliiton aikana. Roussel puolestaan vaati Onassista laihduttamaan, jotta heidän yhteiselämänsä jatkuisi, ja piti huolta punnituksista ja vaati liikuntaharjoituksia, mutta loppujen lopuksi hylkäsi hänet ollakseen pysyvästi Landhagen kanssa.


title: Christina Onassis

text: Christina Onassis kuoli 37-vuotiaana keuhkoödeemaan Buenos Airesin lähellä Argentiinassa sijaitsevalla golfklubilla. Kuollessaan hän oli juuri toipumassa masennuksesta. Hän rakasti tytärtään Athinaa yli kaiken. Christina Onassiksella oli ennen kuolemaansa vakava suhde erään kreikkalaisen lapsuudenystävänsä veljen kanssa, joka ei ollut itse ollut koskaan naimisissa ja halusi edetä hitaasti Onassiksen menneisyyden vuoksi, mutta aikoi kuitenkin naimisiin tämän kanssa. Asiantuntijoiden mukaan Onassiksen ennenaikainen kuolema johtui jatkuvasta lääkkeiden väärinkäytöstä ja valtavista painonvaihteluista. On väitetty myös, että kuolinsyynä olisivat olleet vaaralliset laihdutuslääkkeet tai liian suuret unilääkeannokset.


title: Mike Richards

text: Mike Richards (s. 11. helmikuuta 1985 Kenora, Ontario, Kanada) on kanadalainen jääkiekkoilija, joka edustaa NHL-seura Washington Capitalsia. Richards on pelipaikaltaan keskushyökkääjä. Richards on vuoden 24. varaus.


title: Mike Richards

text: Richards pelasi juniorisarjaa Kitchener Rangersissa. Kaudella 2001–2002, joka oli hänen ensimmäisensä, hän teki vakuuttavat 58 pistettä 68 pelissä ja sijoittui joukkueen pistepörssissä kolmannelle sijalle. Seuraavalla kaudella hän jo voittikin seuran pistepörssin. Samalla kaudella joukkue voitti liigan. Richards myös voitti Kanadan paidassa alle 18-vuotiaiden maailmanmestaruuden. Näin myös Philadelphia Flyers kiinnostui nuoresta pelaajasta ja hänet varattiinkin vuonna 2003.


title: Mike Richards

text: Seuraavat kaksi kautta Richards pelasi vielä OHL-liigassa, mutta pelasi kauden 2004–2005 lopussa Flyersin farmijoukkueessa. NHL:ään noustuaan Richards sai arvostusta kahdensuunnan hyökkääjänä ja nimettiin Flyersin kapteeniksi. Kesäkuussa 2011 Richards kaupattiin Los Angeles Kingsiin vaihdossa Wayne Simmondsiin ja lupaavaan Brayden Schenniin. Richards voitti Stanley Cupin ensimmäisellä kaudellaan Kingsissä. Richards voitti myös Stanley Cupin kaudella 2013–2014 samassa seurassa.


title: San José Mogote

text: San José Mogote oli 1500–500 eaa. eteläisessä Meksikossa sijainnut varhainen intiaanien rakentama asutuskeskus, joka liittyy todennäköisesti sapoteekkien kulttuurin nousuun. Tämä temppeleitä sisältänyt kylä sijaitsi viljavassa Oaxacan laaksossa.


title: San José Mogote

text: Kylässä oli asutusta jo 1400 eaa. Varhaiset asukkaat osasivat tehdä ruukkuja ja savinukkeja, joita käytettiin rituaaleissa ja hautajaisissa. He viljelivät maissia ja avokadoja, ja keräsivät lisäksi ravinnokseen villejä kasveja ja metsästivät.


title: San José Mogote

text: Vuosina 700-500 eaa. laaksossa oli 65 kylää, joista muissa oli alle 50 asukasta mutta San José Mogotessa yli 500 asukasta.


title: San José Mogote

text: Noin vuonna 500 eaa. Monte Albánin kaupunki alkoi kasvaa ja San José Mogote jäi vähemmän merkittäväksi asuinpaikaksi.


title: San José Mogote

text: Arkeologien mukaan paikka kasvoi 1000 asukkaan suureksi kyläksi, jonka asukkaat elivät muun muassa peltojen kasteluun perustuvalla maissin viljelyllä. San José Mogoten tyyppisiä keskuksia oli näihin aikoihin monin paikoin Mesoamerikassa. Silloin oli käynnissä niin sanottu muotoutumisvaihe, jossa kylät kasvoivat lopulta suuriksi kaupungeiksi satojen vuosien kuluessa. Uskotaan, että San José Mogote oli varhainen päällikkökunta.


title: San José Mogote

text: Noin 1300 eaa. kylään rakennettiin suojaava paaluaitaus. Noin 1150–850 eaa. alettiin peltoja kastella kahdella menetelmällä. 850 eaa. alettiin eräänä alueen varhaisimmista paikoista käyttää auringossa kuivattua adobetiiltä. Noin 600 eaa. otettiin käyttöön Mesoamerikan vanhimpana pidetty kirjoitus. Kylä kasvoi huomattavasti välillä 1500-500 eaa. Noin 1500 eaa. paikalla oli muutaman talon ryhmä. Vuoden 1150 eaa. jälkeen paikasta näyttää tulleen merkittävä muita kyliä hallinnut keskus, johon liittyi julkisia rakennuksia. Tällöin San José Mogote oli alkanut kasvaa ympäröiviä kyliä nopeammin. Silloin San José Mogoten ala oli 2 ha ja koko Oaxacan laaksossa 25 kylää.


title: San José Mogote

text: 900–600 eaa. koko Oaxacan laaksossa oli 2000 asukasta 40 kylässä, ja San Jose Mogoten ala oli 20 ha. Kylässä oli "miesten talo", joka oli sijoitettu suunnilleen pohjois-eteläsuuntaisesti. Kylään oli tuotu olmeekkialueelta magnetiittipeilejä yli 400 km:n päästä. Nyt löytyy myös merkkejä obsidiaanista, simpukankuorista jne. tehtyjen seremoniaesineiden määrien lisääntymisestä. Kylä vei itse läheisiltä vuorilta louhittua rautamalmia. 700–500 eaa. koko Oaxacan laaksossa oli 3500 asukasta, ja San José Mogotessa 1000 asukasta, ja kylän ala 60 ha. Kummuille rakennettiin adobetiilistä ja kivistä julkisia rakennuksia. 500 eaa. nouseva uusi keskus Monte Albán lienee vallannut kylän.


title: Mathias Lauda

text: Mathias Lauda (s. 30. tammikuuta 1981 Salzburg, Itävalta) on itävaltalainen autourheilija. Hän on kolminkertaisen Formula 1 -mestarin Niki Laudan poika.


title: Mathias Lauda

text: Lauda aloitti uransa vuonna 2002 Formula Nissan 2000 -sarjassa. Hän ajoi myös kahdessa kilpailussa Saksan Formula Volkswagenissa ja yhdessä kilpailussa Espanjan Formula 3:ssa. Hän siirtyi World Series Lightiin vuodeksi 2003, tallinaan Vergani, ja siirtyi sen jälkeen vuodeksi 2004 Euro 3000 -sarjaan. Myöhemmin vuonna 2004 Lauda ajoi Formula 3000:ssa koko kauden CMS-tallissa.


title: Mathias Lauda

text: Lauda siirtyi GP2-sarjaan kaudeksi 2005. Hän ajoi myös A1 Grand Prix -sarjassa ja edusti Itävallan autokuntaa. Jäätyään ilman juuri minkäänlaista menestystä yksipaikkaisista Lauda siirtyi ajamaan koppiautoja. Vuodesta 2006 lähtien hän oli ajanut Mercedes-Benziä DTM:ssä. Hän osallistui lisäksi kaudella 2008 Speedcar Seriesiin.


title: Mathias Lauda

text: Vuosina 2010-2011 Lauda kilpaili Porsche Supercup-sarjassa. Vuonna 2012 hän ajoi FIA GT1 Championship -sarjaa. Vuonna 2014 Lauda kilpaili NASCARin eurosarjassa sekä neljä kilpailua ADAC GT Masters -sarjassa.


title: Mathias Lauda

text: Kaudesta 2015 lähtien Lauda kilpailee FIA World Endurance Championship -sarjassa GT Am -luokan Aston Martinilla.


title: Mathias Lauda

text: Lihavointi tarkoittaa paalupaikkaa ja "kursivointi" kilpailun nopeinta kierrosta.


title: Emil Paul Tscherrig

text: Emil Paul Tscherrig (s. 3. helmikuuta 1947 Unterems) on sveitsiläinen roomalaiskatolinen arkkipiispa ja Pyhän istuimen diplomaatti. Hänet vihittiin papiksi 11. huhtikuuta 1974 ja nimitettiin Volin titulaariarkkipiispaksi sekä apostoliseksi nuntiukseksi Burundiin 4. toukokuuta 1996. Piispaksi vihkiminen seurasi 27. kesäkuuta. Pääkonsekraattorina toimi Angelo Sodano, jota avustivat Henri Schwery ja Norbert Brunner.


title: Emil Paul Tscherrig

text: 8. heinäkuuta 2000 Tscherrig sai nimityksen apostoliseksi nuntiukseksi Trinidad ja Tobagolle, Dominicalle, Jamaikalle, Grenadalle, Guyanaan, Saint Lucialle, Saint Vincent ja Grenadiineille ja Bahamalle. Lisäksi hänet nimitettiin 20. tammikuuta 2001 nuntiukseksi Barbadokselle, Antigua ja Barbudalle sekä Surinameen ja 1. kesäkuuta vielä Saint Kitts ja Nevisille.


title: Emil Paul Tscherrig

text: Tscherrig sai 22. toukokuuta 2004 siirron nuntiukseksi Koreaan, ja tämän lisäksi hänet nimitettiin 17. kesäkuuta 2004 nuntiukseksi Mongoliaan. 26. tammikuuta 2008 Tscherrig siirrettiin nuntiukseksi Ruotsiin, Tanskaan, Suomeen, Islantiiin ja Norjaan. 5. tammikuuta 2012 hänet siirrettiin nuntiukseksi Argentiinaan.


title: Emil Paul Tscherrig

text: Tscherrig on tunnettu liberaaleista näkemyksistään. Hänen junailemansa Teemu Sipon nimitys Suomen katoliseksi piispaksi herätti voimakkaita reaktioita eräiden konservatiivisten katolilaisten joukossa.


title: Obdurodon

text: Obdurodon on sukupuuttoon kuollut nokkaeläimiin kuulunut suku, johon kuuluu neljä lajia. "Obdurodon" erosi modernista vesinokkaeläimestä siinä, että "Obdurodonilla" oli hampaat ja modernilla vesinokkaeläimellä ei poikasia lukuun ottamatta ole. Sukuun kuuluu neljä esihistoriallista lajia: "Obdurodon dicksoni", "Obdurodon insignis", "Obdurodon tharalkooschild" ja "Monotrematum sudamericanum". Jälkimmäisen hampaat löydettiin Punta Peligrosta, Argentiinasta ja se on ainoa Australaasian ulkopuolelta löydetty vesinokkaeläinten heimon laji. Saamastaan nimestä huolimatta "Monotrematum sudamericanumin" katsotaan nykyisin kuuluvan "Obdurodonin" sukuun.


title: Shakkiolympialaiset

text: Shakkiolympialaiset on joka toinen vuosi järjestetty tapahtuma, jossa joukkueet kaikkialta maailmasta voivat otella toisiaan vastaan shakissa. Tapahtuman organisoi FIDE, joka valitsee myös isäntävaltion.


title: Shakkiolympialaiset

text: Ensimmäiset viralliset shakkiolympialaiset järjestettiin vuonna 1927 Lontoossa.


title: Velocifero

text: Velocifero on englantilaisen elektropop-yhtye Ladytronin neljäs studioalbumi, joka julkaistiin kesäkuussa 2008. Albumin ensimmäisenä singlenä julkaistiin kappale "Ghosts". Albumi on yhtyeen ensimmäinen julkaisu Nettwerk-levy-yhtiöllä.


title: Velocifero

text: Kappaleet "Black Cat" ja "Kletva" ovat Mira Aroyon bulgariaksi laulamia. "Kletva" on cover bulgarialaisen "Shturcite"-rockyhtyeen 80-luvulla tekemästä kappaleesta. Yhtyeen jäsenistä Daniel Hunt laulaa taustoja päätösraidalla "Versus". Tämä on ensimmäinen kerta kun Huntia kuullaan yhtyeen studioalbumilla.


title: Velocifero

text: Albumi debytoi Iso-Britanniassa virallisen albumilistan sijalla 75. Yhdysvalloissa se nousi Billboard 200 -listan sijalle 131.


title: Paso de la Amada

text: Paso de la Amada on arkeologinen kohde Meksikossa Chiapasin osavaltiossa Tehuantepecin lahden rannalla. Paikka oli asutettuna varhaisen muotoutumisvaiheen aikana, noin vuosina 1800 eaa. - 1000 eaa. Paikan maapinta-ala oli arviolta 50 hehtaaria.


title: Chyše

text: Chyše () on kaupunki Karlovy Varyn läänissä Tšekissä. Ensimmäinen maininta kaupungista on vuodelta 1473. Kaupungin asukasluku on 575 (1.1.2018).


title: Chyše

text: Kaupungin pormestari on Miroslav Dorňák.


title: Troy Kemp

text: Troy Kemp (s. 18. maaliskuuta 1966) on entinen bahamalainen korkeushyppääjä, joka voitti kultaa vuoden 1995 yleisurheilun maailmanmestaruuskilpailuissa Göteborgissa tuloksella 2,37. Kempin ennätys on 2,38 voimassa oleva Kansainyhteisön ennätys.


title: Troy Kemp

text: Kempin muita arvokisasaavutuksia olivat vuosien 1991 ja 1993 MM-kilpailujen viidennet sijat ja neljäs sija Toronton sisäratojen MM-kilpailuista 1993. Hän sijoittui lisäksi kolmanneksitoista Atlantan olympialaisissa 1996.


title: San Lorenzo Tenochtitlán

text: San Lorenzo Tenochtitlán oli muinainen intiaanien rakentama temppelikeskus Etelä-Meksikossa. Paikalta on löydetty monia kivipäitä, joista seudun muinaiset asukkaat olmeekit parhaiten tunnetaan. San Lorenzo kukoisti noin 1200-900 eaa. Se oli varhaisin suuri olmeekkien keskus.


title: San Lorenzo Tenochtitlán

text: Alueelle oli ennen sen tuloa paikalliseksi keskukseksi vuosisatoja kestänyt paikallaan pysvä maanviljelyasutus ja läheisessä El Manatissa noin 1600 eaa. uhrikeskus. El Manatissa oli uhripaikkana käytetty suo.


title: San Lorenzo Tenochtitlán

text: San Lorenzo rakennettiin noin 700 ha laajuiselle kummulla, ja sen ydinkeskusta kattoi 55 ha. Kumpua muotoiltiin noin 2 miljoonaa tonnilla maata, joka kannettiin paikalle koreilla. Huippukaudella siellä asui 5500 ihmistä, ja ympäristö mukaan lukien 13 000 ihmistä.


title: San Lorenzo Tenochtitlán

text:
San Lorenzon aikona olmeekkikulttuurin vaikutus levisi laajalle Mesoamerikassa.
Noin 900 eaa. paikka käytännöllisesti katsoen hylättiin. La Venta nousi olmeekkialueen keskuspaikaksi.


title: San Lorenzo Tenochtitlán

text: San Lorenzossa ja sen ympäristössä 1960-luvulla kaivauksia johtaneet arkeologit Michael Coe ja Richard Diehl määrittivät kahdeksan eri asutusvaihetta:


title: Fedir Bogatyrtšuk

text: Fedir Parfenovytš Bogatyrtšuk (, , 14. marraskuuta 1892 Kiova, Venäjän keisarikunta – 4. syyskuuta 1984 Ottawa, Kanada) oli ukrainalais-kanadalainen shakin kansainvälinen mestari sekä kirjeshakin kansainvälinen mestari. Hän oli myös tohtori, poliittinen aktivisti sekä shakkikirjailija.


title: Alexander Flamberg

text: Alexander Flamberg (1880 Varsova – 24. tammikuuta 1926 Varsova) oli puolalainen shakkimestari.


title: Alexander Flamberg

text: Flamberg syntyi Englannissa juutalaiseen perheeseen. Hän voitti Varsovan shakkimestaruuden vuosina 1901 ja 1902.


title: Tom Steels

text: Tom Steels (s. 2. syyskuuta 1971 Sint-Gillis-Waas) on belgialainen ammattilaispyöräilijä. Steels on erikoistunut yhden päivän kilpailuihin.


title: Tom Steels

text: Steels oli aikanaan yksi pelätyimmistä kilpakumppaneista massakiritilanteissa, Hän aloitti uransa vuonna 1994 "Vlaanderen 2002" -tallissa ja voitti ensimmäisen kahden kauden aikana yhteensä kahdeksan kilpailua. Steelsin läpimurto tapahtui vuonna 1996, jolloin hän siirtyi Mapei-talliin. Hän voitti muun muassa Omloop Het Volk ja Gent-Wevelgem kilpailut. Steelsin paras kausi oli kuitenkin vuosi 1998, jolloin hän voitti toistamiseen Belgian kansallisen mestaruuden ja lisäksi neljä etappia Ranskan ympäriajossa. Uransa aikana hän on voittanut Belgian mestaruuden yhteensä neljästi ja kaiken kaikkiaan yhdeksän etappia Ranskan ympäriajossa.


title: Tom Steels

text: Kesäkuussa 2007 Steels ilmoitti lopettavansa uransa kauden 2008 lopussa.


title: Teopantecuanitlan

text: Teopantecuanitlan on arkeologinen alue nykyisen Meksikon valtion Guereron osavaltiossa, missä kehittyi varhais- tai keskimuotoutumisvaiheessa kehittynyt intiaaniyhteiskunta. Arkeologisten löytöjen perusteella temppelikeskuksella on kytkentöjä Meksikonlahden läheisyydessä eläneisiin olmeekkeihin.Tämä 1,6– 2 km² laajuinen keskus sijaitsee Amacuzac- ja Balsasjokien yhtymäkohdassa. Paikka oli asuttu 1500–400 eaa. Väkiluku ja kehittyneisyys olivat huipussaan 1000–800 eaa. Noin 1200 eaa. sinne rakennettiin Mesoamerikan vanhin kastelukanava. Sieltä on löydetty myös Mesoamerikan varhaisin valeholvi.


title: Shin Nippon seitetsu

text: Shin Nippon seitetsu kabushikigaisha () on japanilainen teräsyhtiö. Se on maailman toiseksi suurin teräksen valmistaja. Se toimii ulkomaanmarkkinoilla nimellä Nippon Steel.


title: Shin Nippon seitetsu

text: Yhtiön taustalla on Yawata-niminen valtionyhtiö, joka perustettiin 1901, jaettiin kahtia 1950 ja yhdistyi jälleen 1970. Se päätti laajentua muille aloille 1980-luvulla, ja perusti 1990-luvulla puolijohdeyksikön. Yhtiöllä on omia voimalaitoksia, ja se tuottaa energiaa myös myyntiin. Sillä on myös kemikaaliosasto, joka tekee lähinnä hiilikemian ja petrokemian tuotteita.


title: Israel Kolmodin

text: Israel Kolmodin (24. joulukuuta 1643 – 19. huhtikuuta 1709) oli ruotsalainen teologi ja virsirunoilija. Hänet tunnetaan tätä nykyä parhaiten "Suvivirrestä", johon hän sai inspiraation Gotlannissa ollessaan.


title: Israel Kolmodin

text: Kolmodin oli Visbyn piispana vuodesta 1692.


title: Partakalat

text: Partakalat (Polymixiiformes) on viuhkaeväisten kalojen lahko, jossa on vain yksi heimo (Polymixiidae). Heimosta tunnetaan kymmenen lajia, jotka kuuluvat kaikki samaan sukuun. Lisäksi fossiileista tunnetaan sukupuuttoon kuolleita sukuja ja lajeja.


title: Partakalat

text: Partakalat ovat saaneet nimensä leukansa alla kasvavista partamaisista haivenista. Niitä elää trooppisilla ja subtrooppisilla merialueilla Atlantilla, Intian valtamerellä ja Tyynellämerellä.


title: Tornio-Itäinen

text: Tornio-Itäinen () on Tornion kaupungin rautatieaseman itäpuolella Torpin kaupunginosassa ratakilometrillä 883+307 sijaitseva rautatien seisake. Seisakelaiturin rakennustyöt suoritettiin heinä–elokuussa 2008, ja liikennepaikka otettiin käyttöön 2.10.2008. Seisake palvelee Helsingin ja Kolarin välisiä henkilöliikenneyhteyksiä, ja korvaa vuonna 2004 lakkautetun Tornio-Pohjoisen seisakkeen. Tornion rautatieasemalle on matkaa kaksi kilometriä.


title: Tornio-Itäinen

text: Nykyisen seisakkeen lähistöllä, radan pohjoispuolella, sijaitsi vielä 1980-luvun lopulla VR:n vanha, sittemmin purettu veturitalli.


title: Tornio-Itäinen

text: Seisakkeella pysähtyvät Helsinki-Kolari-Helsinki yöjunat.


title: Suudelmitar

text: Suudelmitar eli balladeja metsäpoluilta ja merten rannoilta on laulaja-lauluntekijä Ville Leinosen toinen sooloalbumi, joka julkaistiin 27. helmikuuta 2004.


title: Boris Maljutin

text: Boris Jevgenjevitš Maljutin (, 1883–1920) oli venäläinen shakkimestari.


title: Boris Maljutin

text: Maliutin pelasi useissa turnauksissa Pietarissa. Hän sijoittui sijoille: 4. 1902; 8. 1903; 13., 5., 2. ja 3. 1904; 3.-4., 4.-5. ja 3. 1905; 13.-14. 1905-06; 6. 1906; 4. 1907; 3. 1908; 4.-6. 1909; 5. ja 12.-13. 1911.


title: Boris Maljutin

text: Hän osallistui myös turnauksiin Breslaussa ja Baden-Badenissa.


title: Ilja Rabinovitš

text: Ilja Leontjevitš Rabinovitš (; 1891 Pietari – 1942 Perm) oli venäläinen shakkimestari.


title: Ilja Rabinovitš

text: Rabinovitš pelasi lähinnä kotimaisissa turnauksissa. Hän oli myös juutalainen.


title: Uuden aamun lauluja

text: Uuden aamun lauluja on Ville Leinonen & Valumo -yhtyeen kolmas studioalbumi, joka julkaistiin 17. tammikuuta 2003.


title: Pjotr Romanovski

text: Pjotr Arsenjevitš Romanovski (; 29. heinäkuuta 1892 Pietari – 1. maaliskuuta 1964 Moskova) oli venäläinen shakin kansainvälinen mestari sekä kirjailija.


title: Pjotr Romanovski

text: Romanovski oli Neuvostoliiton mestari vuonna 1923, ja ensimmäinen jolle myönnettiin "Honored Master of Sport" -palkinto. Hän sai kansainvälisen mestarin arvonimen vuonna 1951.


title: Taikayön tiellä – live

text: Taikayön tiellä – live on suomalaisen Ville Leinonen & Valumo -yhtyeen vain promootiokäyttöön tehty live-albumi vuodelta 2001. Albumi äänitettiin Tampereen Yo-talolla 1. toukokuuta 2001.


title: Johanna Asklöf

text: Aino Johanna Asklöf (o.s. Tiira, s. 25. elokuuta 1972 Imatra) on entinen suomalainen huippusuunnistaja, moninkertainen MM-mitalisti.


title: Johanna Asklöf

text: Asklöf, tuolloin vielä Tiira, suunnisti avausosuuden Suomen viestijoukkueessa, joka saavutti hopeaa West Pointin MM-kilpailuissa 1993. Suomi sijoittui alun perin kolmanneksi, mutta sijoitus koheni, kun toiseksi sijoittunut Norja hylättiin Torunn Fosslin jäätyä kiinni dopingista. Tiira oli lisäksi pikamatkalla seitsemästoista.


title: Johanna Asklöf

text: Solmittuaan avioliiton Asklöf sijoittui Grimstadin MM-kisoissa 1997 pikamatkalla kuudenneksi, normaalimatkalla yhdenneksitoista ja viestijoukkueen mukana neljänneksi. Kaksi vuotta myöhemmin Invernessissä hän saavutti pronssia normaalimatkalla. Hän hävisi kultaa voittaneelle sisarelleen Kirsi Boströmille 37 sekuntia, mutta hopeamitalisti Hanne Staffille vain kolme sekuntia. Viestissä Asklöf toi Suomen maaliin toisena 14 sekuntia Norjan jälkeen. Lisäksi hän oli pikamatkalla kahdeksas.


title: Johanna Asklöf

text: Tampereen MM-kilpailuissa 2001 Asklöf toi Suomen viestijoukkueen maailmanmestarina maaliin neljä minuuttia ennen Ruotsia. Sprinttikilpailussa hän sai hopeaa 5,6 sekuntia Vroni König-Salmelle hävinneenä. Normaalimatkalla Asklöf oli viides ja pikamatkalla kuudes.


title: Pjotr Petrovitš Saburjov

text: Pjotr Petrovitš Saburjov (14. tammikuuta 1880 Pietari – 26. maaliskuuta 1932 Geneve) oli venäläinen shakkimestari ja shakkiturnausten järjestäjä. Hän myös nousi Venäjän shakkiliiton puheenjohtajaksi. Saburjov joutui vaikeuksiin bolševikkien kanssa ja muutti sen takia Sveitsiin vuonna 1918.


title: Kimaltavia unelmia

text: Kimaltavia unelmia on suomalaisen Ville Leinonen & Valumo -yhtyeen toinen studioalbumi. Se julkaistiin vuonna 2001.


title: Juha Alastalo

text: Juha Alastalo (s. 29. toukokuuta 1981 Kuopio) on suomalainen jääkiekkoilija, joka edustaa Mestiksessä pelaavaa KooKoota. Hän on pelipaikaltaan puolustaja.


title: Juha Alastalo

text: Alastalo edusti kauteen 2008–2009 asti KalPaa ja nousi Mestiksessä joukkueen luottopuolustajaksi. Hän kärsi liigauran ajan useista loukkaantumisista.


title: Juha Alastalo

text: Alastalo solmi vuoden mittaisen sopimuksen kaudeksi 2009–2010 KooKoon kanssa.


title: Mukhrani

text: Mukhrani (), alun perin Mukhnari (, "tammilehto"), on historiallinen alankoalue itäisessä Georgiassa. Se sijaitsee nykyisen Mtskheta-Mtianetin hallintoalueen ("mkhare") ja historiallisen Kartlin alueen rajojen sisällä Mtskhetan kaupungin pohjoispuolella. Se rajoittuu Mtkvari-jokeen ja sen kahteen sivujokeen Ksaniin ja Aragviin.


title: Mukhrani

text: Mukhrani sijaitsi strategisella alueella, jonka läpi kulki antiikin ja keskiajan aikaan keskeisiä liikennereittejä. Se on hedelmällistä ja helposti kasteltavaa aluetta, joten se oli taloudellisesti kehittynyt ja toimi tietyssä mielessä linkkinä Kartlin ala- ja ylämaa-alueiden välillä. 100–300-luvuilla alueella sijaitsi Dzalisi, yksi Kaukasian Iberian tärkeimmistä asutuskeskuksista. Keskiaikaisissa georgialaisissa kronikoissa Mukhrania kuvataan metsittyneeksi alueeksi, jota Georgian kuninkaat suosivat metsästysmaanaan. Aatelisen Dzaganisdze-perheen kerrotaan pitäneen aluetta hallussaan 700–800-luvuilta aina vuoteen 1123, kun kuningas Davit IV takavarikoi sen. Mukhranista tuli kukoistava kuninkaallisten maiden osa, ja kruunu lahjoitti siitä myöhemmin osuudet Šiomghvimen luostarille ja Svetitskhovelin katedraalille.


title: Mukhrani

text: Vuonna 1512 Mukhrani siirtyi perintönä Kartlin kuninkaallisen Bagrationi-dynastian haaralle. Kartlin kuningas Davit X lahjoitti alueen pikkuveljelleen Bagratille palkkioksi siitä, että tämä oli auttanut häntä viereisen georgialaisvaltakunnan Kakhetin kuningasta Giorgi II:ta vastaan. Siitä eteenpäin Mukhranin herrat tunnettiin nimellä Mukhran-Batoni ja myöhemmin nimellä Bagration-Mukhraneli. Kuninkaan vallan taantuessa Mukhranista tuli autonominen läänitys, "satavado", eli "tavadin (prinssin) alue". Sitä kutsuttiin nimellä Samukhranbatono eli "Mukhran-Batonin maa". Ruhtinaskunnan tärkein asutuskeskus oli Šios-Ubani, joka tunnettiin 1770-luvulta lähtien nimellä Mukhrani, kun taas Mtkvari- ja Ksani-jokien yhtymäkohtaan 1500-luvulla rakennettu linnoitus toimi alueen merkittävimpänä linnakkeena. Muita Mukhran-Batonien hallitsemia kyliä olivat Aghaiani, Kandagiani, Tezi, Okami ja jonkin aikaa myös Lamisqana ja Gremiskhevi. Mukhranin itsehallinto jatkui siihen saakka kun Venäjän keisarikunta liitti itäisen Georgian itseensä vuonna 1801, mutta se lakkautettiin lopullisesti vasta 1840-luvulla.


title: Ville Leinonen & Valumo (albumi)

text: Ville Leinonen & Valumo on suomalaisen Ville Leinonen & Valumo -yhtyeen debyyttialbumi. Se julkaistiin vuonna 2000.


title: Ville Varakas

text: Ville Varakas (s. 13. helmikuuta 1984 Helsinki) on suomalainen jääkiekkopuolustaja, joka edustaa SM-liigajoukkue Helsingin IFK:ta. Hän toimii joukkueen varakapteenina.


title: Ville Varakas

text: Varakas aloitti jääkiekon Helsingin IFK:ssa omien sanojensa mukaan noin 8-vuotiaana. Kaudella 2002–2003 hän voitti tehoilla 3+22=25 A-nuorten SM-liigan puolustajien pistepörssin ja keväällä 2003 A-nuorten Suomenmestaruuden. Varakas debytoi SM-liigassa kaudella 2003–2004, jolloin peliaikaa HIFK:sta tuli 12 ottelun verran. Hän teki pelaamissaan otteluissa myös liigauransa avausmaalin. Osuma syntyi 4. joulukuuta 2003 Hämeenlinnan Pallokerhoa vastaan 8–4-tappioon päättyneessä ottelussa. Samalla kaudella Varakas voitti A-nuorten pronssia. A-nuorten SM-liigan runkosarjassa hän oli tehoilla 4+17=21 HIFK:n tehokkain puolustaja ja puolustajien pistepörssin kuudes. Varakas oli kevään 2004 pudotuspelien tehokkain puolustaja tehoilla 2+7=9. Hän teki Huhtikuussa 2004 vuoden mittaisen jatkosopimuksen.


title: Ville Varakas

text: Varakas ei onnistunut murtautumaan kaudella 2004–2005 HIFK:n kokoonpanoon ja hänet vuokrattiinkin Pelicansiin lokakuussa 2004. Varakkaan vuokrasopimus päättyi joulukuussa ja 27 otteluun. Hän teki tulokaskaudellaan yhteensä Pelicansissa ja HIFK:ssa 43 ottelussa tehot 1+3=4. HIFK:ssa Varakkaan peliaika jäi taas pieneksi ja hän vahvisti keväällä 2005 joukkueen A-nuoria.


title: Ville Varakas

text: Kesällä 2005 Varakas oli vielä mukana HIFK:n harjoitusvahvuudessa, mutta hän siirtyi kahden viikon try-outille Tšekin Extraligassa pelanneeseen HC Třineciin. Varakas ei saanut sopimusta Třinecistä ja hän teki elokuussa ennen kauden alkua vuoden mittaisen sopimuksen samassa liigassa pelanneen HC Znojemští Orlin kanssa. Varakas pelasi kaudella 2005–2006 vain kolme Extraliga-ottelua ilman tehopisteitä. Hän pelasi syksyn lähinnä sarjatasoa alempana 1. česká hokejová ligan HC Olomoucissa ja loppuvuodesta 2005 Varakas palasi loppukauden mittaisella sopimuksella HIFK:hon. Hän tuli paikkaamaan joukkueen puolustajapulaa, kun Jere Karalahti kärsi nilkkavammasta ja Teemu Laakso pelasi alle 20-vuotiaiden MM-kilpailuissa. Varakas jäi lopulta pieneen rooliin ja hän pelasi vain 14 runkosarjaottelua ilman tehopisteitä. Hän siirtyi kaudeksi 2006–2007 Mestis-joukkue Vaasan Sportiin, josta Varakas sai isomman roolin. Hänen kautensa päättyi Mestiksen pronssiin keväällä 2007.


title: Ville Varakas

text: Kaudeksi 2007–2008 Varakas palasi SM-liigaan siirtyi kaksivuotisella sopimuksella Kalevan Pallon riveihin. Hän murtautui SM-liigaan ja teki 55 ottelussa tehot 3+7=10. Maaliskuussa 2008 Varakas pidensi KalPa-sopimustaan kevääseen 2010 asti. Hän voitti keväällä 2009 SM-pronssia. Varakas oli sekä kaudella 2008–2009 että 2009–2010 KalPan ainoa puolustaja, joka pelasi kauden kaikki ottelut. Varakkaan puolustajaparina KalPassa pelasi lähinnä Timo Seppänen.


title: Ville Varakas

text: Toukokuussa 2010 Varakas palasi pääkaupunkiseudulle ja teki kaksivuotisen sopimuksen Espoo Bluesin kanssa. Hän teki läpimurtonsa ja yhden kauden piste-ennätyksensä SM-liigassa tehoilla 5+26=31, jotka on yli kaksi kertaa suuremmat kuin edellisen ennätyksen 15 pistettä. Varakas voitti pelipaikastaan huolimatta Bluesin sisäisen piste- ja syöttöpörssin. Hän jakoi puolustajien pistepörssin neljännen sijan Tapparan Juha Leimun ja JYPin Sami Vatasen kanssa. Varakas voitti keväällä 2011 SM-hopeaa. Kaudella 2011–2012 hän jakoi tehoilla 8+21=29 Bluesin sisäisen pistepörssin kolmannen sijan Camilo Miettisen kanssa sekä SM-liigan puolustajien pistepörssin yhdeksännen sijan HPK:n Mathias Porselandin sekä SaiPaa ja Lukkoa edustaneen Richard Lintnerin kanssa.


title: Ville Varakas

text: Kaudeksi 2012–2013 Varakas palasi vuoden mittaisella sopimuksella HIFK:hon. Hän jakoi tehoilla 6+19=25 puolustajien pistepörssin yhdeksännen sijan KalPan Marko Kauppisen ja joukkuetoverinsa Kyle Klubertanzin kanssa. Varakkaan kauteen mahtui myös noin kuukauden mittainen poissaolo polvivamman takia marraskuussa 2012. Kaudeksi 2013–2014 hän siirtyi vuoden mittaisella sopimuksella Ruotsiin SHL-joukkue Växjö Lakers HC:n riveihin. Varakas jakoi joukkueen sisäisen tehotilaston voiton Rhett Rakhshanin kanssa lukemalla +19. Tammikuussa 2014 hän teki kaksivuotisen jatkosopimuksen Växjön kanssa. Kauden 2014–2015 päätteeksi Varakas voitti Ruotsin-mestaruuden.


title: Ville Varakas

text: Varakas siirtyi kaudeksi 2016–2017 jatkamaan SHL-uraansa vuoden mittaisella sopimuksella Djurgårdens IF:ään, jonka urheilujohtajana toimi hänen entinen joukkuetoverinsa Joakim Eriksson. Kaudeksi 2017–2018 Varakas palasi taas kaksivuotisella sopimuksella kasvattajaseuraansa HIFK:hon. Hänet nimettiin joukkueen varakapteeniksi. Varakas voitti kauden päätteeksi SM-pronssia.


title: Ville Varakas

text: Varakas oli voittamassa alle 20-vuotiaiden MM-pronssia kotikisoista vuonna 2004.


title: Shaw Clifton

text: Shaw Clifton (s. 21. syyskuuta 1945) on Pelastusarmeijan nykyinen, järjestyksessä kahdeksastoista kenraali. Hän astui virkaansa John Larssonin seuraajana 2. huhtikuuta 2006.


title: Shaw Clifton

text: Belfastissa, Pohjois-Irlannissa syntynyt Clifton sai Pelastusarmeijassa upseerin arvon 5. heinäkuuta 1973. Hänet tunnetaan sukupuolten välisen tasa-arvon kannattajana. Hän nai vuonna 1967 puolisonsa Helenin, jonka kanssa hän sai kolme lasta.


title: Puolan kuningaskunta (1916)

text: Puolan kuningaskunta, jonka Saksan keisarikunta perusti Venäjän keisarikunnalta miehittämälleen Veikselin aluepiirin alueelle 1916. Puolan kuningaskunta vastasi epäitsenäisenä alueena vuonna 1815 perustettua Puolan kuningaskuntaa, jolla kuitenkin oli ollut 1815–1830 saakka Suomen suuriruhtinaskuntaa laajempi itsehallinto, mm. oma kansallinen 30 000 sotilaan palkka-armeija ja säännöllisesti kokoontuvat omat valtiopäivät.


title: Puolan kuningaskunta (1916)

text: Puolan kuningaskunnan perustamisen tarkoituksen 1916 ei ollut synnyttää suvereenia Puolan valtiota, vaan taata se, että puolalaiset suhtautuisivat myönteisesti saksalaiseen miehitysvaltaan eivätkä tukisi Venäjää, joka oli 1831 alkanut muuttaa Puolan kuningaskuntaa kapinan johdosta tavallisiksi Venäjän keisarikuntaan elimellisesti kuuluviksi tavallisiksi kuvernementeiksi, mikä vientiin hallinnollisesti loppuun vuoteen 1867 mennessä. Puolaa kutsuttiin tämän vuoksi 1831–1916 tämän vuoksi Veikselin aluepiiriksi. Puolan kuningaskunta oli voimassa marraskuuhun 1918, Puolan uudelleenitsenäistymiseen.


title: Puolan kuningaskunta (1916)

text: Elokuussa 1914 käynnistyneessä ensimmäisessä maailmansodassa Saksan ja Itävalta-Unkarin joukot valloittivat Venäjän hallitseman Veikselin aluepiirin ja jakoivat alueen hallinnon Varsovassa toimivan saksalaisen kenraalikuvernöörin ja Lublinissa toimivan itävaltalaisen kenraalikuvernöörin hallitsemiin alueisiin.,


title: Puolan kuningaskunta (1916)

text: Saksalainen kenraalikuvernööri, kenraali Hans Hartwig von Beseler käynnisti keskustelun puolalaisvaltion perustamisesta. Itävalta-Unkarilla puolestaan oli useampia vaihtoehtoja Puolan suhteen. Yksi vaihtoehto sisälsi Puolan kuningaskunnan luomisen Itävallan keisarin alaisuuteen. Itävalta-Unkarin saksalaiset ja unkarilaiset vastustivat pääosin slaavilaisen alueen mukaanottamista keisarikuntaan. Silloinen nuori Itävalta-Unkarin keisari Kaarle kannatti kuitenkin ajatusta. Kaksi muuta sisälsivät ehdotukset valloitetun puolalaisalueen jakamisen Preussin ja Itävalta-Unkarin kesken tai Itävalta-Unkarin ja valtion, jossa olisi osia Liettuasta, Valko-Venäjästä ja jäänteitä Kongressi-Puolasta.


title: Puolan kuningaskunta (1916)

text: Ehdokkaana Puolan kuninkaaksi nousivat tällöin Itävallan arkkiherttua Kaarle Stefan ja hänen poikansa arkkiherttua Kaarle Albert. Heidän edukseen nähtiin se, että he asuivat jo Itävallan puolalaisalueella Galitsian Żywiecissä ja puhuivat sujuvaa puolaa. Lisäksi Kaarle Stefanin tyttäret olivat naimisissa Puolan ylhäisaatelistoon kuuluvien Czartoryski- ja Radziwiłł-sukuisten ruhtinaiden kanssa.


title: Puolan kuningaskunta (1916)

text: Itävaltalaisen arkkiherttuan valinta Puolan kuninkaaksi oli käsitelty vuoden 1916 alkuun mennessä. Saksan kenttäarmeijan johtaja, kenraali Erich von Falkenhayn hylkäsi ajatuksen tammikuussa 1916. Silloinen Saksan valtakunnankansleri Theobald von Bethmann-Hollweg olisi ollut suostuvainen itävaltalaistaustaiseen kuninkaaseen, mikäli Saksa olisi saanut valvoa Puolan kuningaskunnan taloutta, raaka-aineita ja armeijaa. Itävaltalaiskuningas olisi ollut siis marionettihallitsija todellisen vallan ollessa saksalaisilla. Helmikuuhun 1916 mennessä von Bethmann-Hollweg oli kuitenkin hylännyt itävaltalaisehdokkuuden.


title: Puolan kuningaskunta (1916)

text: Saksassa tehtiin myös esityksiä saksalaisesta Puolan kuninkaana – vahvimpia ehdokkaita olivat Saksin ja Baijerin hallitsijasukujen edustajat. Kaikkein vahvimpana nähtiin Baijerin prinssi Leopold, joka toimi silloin itärintamalla komentajatehtävissä.


title: Puolan kuningaskunta (1916)

text: Keskusvaltojen tappiot vuoden 1916 aikana johtivat siihen, että asenne Puolan kysymykseen muuttui. Siihen asti keskusvallat olivat pitäneet Puolaa pelinappulana ajatellen tulevia rauhanneuvotteluita. Lisäksi ajateltiin, että Puolan armeija korvaisi keskusvaltojen miehistötappioita. Lokakuussa 1916 keskusvallat pääsivät keskenään sopimukseen luotavasta Puolan valtiosta.


title: Puolan kuningaskunta (1916)

text: Kenraalikuvernööri von Beseler julkaisi Saksan ja Itävallan keisarien nimissä 5. marraskuuta 1916 sopimuksen, jossa hän lupasi Puolan valtion perustamisen kuitenkaan määrittelemättä tarkemmin, kuka on valtionpäämies, mitkä on maan rajat tai mikä on hallintojärjestelmä. Ensimmäistä kertaa sitten vuoden 1831 Varsovan kuninkaanlinna oli koristettu Puolan lipuilla. Itävallan Lublinissa toiminut kenraalikuvernööri Kuk julkaisi samanlaisen sopimuksen kuin von Beseler Varsovassa. Välittömästi sopimuksen jälkeen von Beseler julkaisi Varsovassa Puolan armeijan rekrytointijulistuksen.


title: Puolan kuningaskunta (1916)

text: Puolan väliaikainen hallitus (puol. Tymczasowa Rada Stanu, engl. Provisional Council of State) luotiin 14. tammikuuta 1917. Siihen kuului 15 saksalaisten ja itävaltalaisten valitsemaa jäsentä. Puheenjohtajana toimi n.s. kruununmarsalkka. Itävaltalaisten kanssa sodan alusta yhteistyössä ollut puolalaistaustaisen Puolalaislegioonan johtaja Józef Piłsudski toimi väliaikaisen hallituksen sotilaskomissiossa.


title: Puolan kuningaskunta (1916)

text: Väliaikaisen hallituksen ensimmäinen julistus ilmoitti maan olevan kuningaskunta, Puolan suuntautuvan laajentumisessa itään ja hakevan Puolan armeijaan vapaaehtoisia. Väliaikainen hallitus toimi myös parlamenttina vastaten maan koulutuksen järjestämisestä, oikeusjärjestelmästä ja tiedotustoiminnasta.


title: Puolan kuningaskunta (1916)

text: Samoihin aikoihin tapahtui kansainvälisesti Puolaa koskettavia asioita. Tammikuun 22. 1917 Yhdysvaltain presidentti Woodrow Wilson antoi julistuksen, jossa hän ilmoitti kannattavansa yhtenäistä ja itsenäistä Puolaa. Helmikuussa kaatui Venäjän keisarikunta Helmikuun vallankumouksessa. Nämä tekijät vahvistivat Puolassa puolueettomuusasennetta käytävässä maailmansodassa - jopa ympärysvalloille myönteistä asennetta.


title: Puolan kuningaskunta (1916)

text: Väliaikainen hallitus julisti huhtikuussa 1917 Puolan armeijan perustettavaksi nimittäen eversti Władysław Sikorskin valvomaan puolalaissotilaiden rekrytointia. Armeijaa kutsuttiin Puolan Wehrmachtiksi (saks. Polnische Wehrmacht). Sen sotilaat koostuivat pääasiassa Itävalta-Unkarin armeijassa taistelleista puolalaisista. Joukkojen komentajana toimi itävaltalainen kenraalikuvernööri Karl Kuk. Armeijan tarkoituksena oli toimia 5. marraskuuta 1916 perustetun Puolan kuningaskunnan armeijana. Puolan Wehrmactin sotilaat siirrettiin pääasiassa saksalaisten komentajien alaisiksi.


title: Puolan kuningaskunta (1916)

text: Puolalaiset sotilaat kokivat joutuvansa hankalaan tilanteeseen valan suhteen. Vala tuli antaa tulevalle kuninkaalle, jota ei edes ollut vielä valittu. Valassa korostettiin lisäksi liittoa saksalaisten ja itävaltalais-unkarilaisten kanssa. Valasta kieltäytyneet puolalaissotilaat vangittiin m.l. Piłsudski. Elokuussa 1917 puolalaissotilaat, kaikkiaan n. 10 000 sotilasta, siirrettiin itärintamalle. Ristiriitojen vuoksi puolalainen väliaikaishallitus erosi 25. elokuuta.


title: Puolan kuningaskunta (1916)

text: Puolan kuningaskunnan väliaikainen perustuslaki julkistettiin 12. syyskuuta 1917. Perustuslain takana olivat keskusvaltojen edustajat. Sen mukaan valtiolla oli kaksikamarinen parlamentti. Koulutusta ja oikeuslaitosta koskevat vastuut siirrettiin puolalaisviranomaisille. Maan saksalaiselle vähemmistölle luotiin oma koulujärjestelmä, vaikka yhteistyössä olleet puolalaiset vastustivat ratkaisua.


title: Puolan kuningaskunta (1916)

text: Koska kuningaskunnalla ei ollut vielä hallitsijaa, tehtäviä hoiti valtionhoitajaneuvosto (puol. Rada Regencyjna). Syyskuun 18. siihen nimettiin:


title: Puolan kuningaskunta (1916)

text: Valtionhoitajaneuvosto nimitettiin seremoniallisesti Tadeusz Kościuszkon kuoleman vuosipäivänä 15. lokakuuta virkaansa. Se nimitti edelleen lakimies Jan Kucharzewskin pääministeriksi. Kaikesta luodusta Puolan kuningaskunnan puolalaishallinnosta huolimatta valta oli saksalaisviranomaisten käsissä.


title: Puolan kuningaskunta (1916)

text: Keisarillisessa Saksassa tappio käytävässä sodassa tuli entistä ilmeisemmäksi. Kevään ja loppukesän 1918 taistelut osoittivat sen, että keskusvaltojen sotilaallinen voitto ei ollut mahdollista. Rauhan solmiminen tuli entistä halutummaksi. Ennakkoehtoina oli presidentti Wilsonin n.s. Neljäntoista kohdan ohjelman hyväksyminen. Siinä oli mainittu m.m. itsenäinen Puolan valtio ja sen vapaa, turvallinen pääsy merelle.


title: Puolan kuningaskunta (1916)

text:
Kenraali von Beseler luovutti vallan 6. lokakuuta 1918 Puolan siviiliviranomaisille neuvoteltuaan ensin sotamarsalkka von Hindenburgin kanssa. Puolalaiset sotilaat, jotka olivat olleet osa Itävalta-Unkarin armeijaa ja Puolan Wehrmachtissa, siirrettiin puolalaisen valtionhoitajaneuvoston alaisuuteen
10. lokakuuta 1918.


title: Puolan kuningaskunta (1916)

text: 6. marraskuuta 1918 Itävalta-Unkarin puolalaisalueella Lublinissa julistettiin Puolan kansantasavalta (puol. Tymczasowy Rząd Ludowy Republiki Polskiej) perustetuksi. Vallan ottivat sosialistitaustaiset puolalaispoliitikot, pääministerinä Ignacy Daszyński ja sotilaallisena komentajana eversti Edward Rydz-Śmigły. Tavoitteena heillä oli syrjäyttää valtionhoitajaneuvosto ja käynnistää radikaalit sosiaaliset uudistukset.


title: Puolan kuningaskunta (1916)

text: Useat puolalaistahot olivat vaatineet saksalaisia vapauttamaan kenraali Piłsudski, joka oli vankina Saksan Magdeburgissa. Tilanne ratkesi 11. marraskuuta 1918, kun Saksa antautui. Niin Lublinin hallitus kuin valtionhoitajaneuvosto luovuttivat valtansa Piłsudskille. Valtionhoitajaneuvosto erosi kolme päivää myöhemmin. Näin Puolan kuningaskunnan taru oli päättynyt.


title: Dzalisi

text: Dzalisi () on historiallinen kylä Georgiassa, Mukhranin laaksossa 50 kilometriä Tbilisistä ja 20 kilometriä Mtskhetasta luoteeseen.


title: Dzalisi

text: Ptolemaios (noin 85–165) käyttää paikkakunnasta nimeä "Zalissa" () ja mainitsee sen olevan yksi Kaukasian Iberian, muinaisen georgialaisen kuninaskunnan, merkittävimmistä kaupungeista ("Geografia", § 10, 3). Arkeologisissa kaivauksissa paikalta on löytynyt neljän palatsin ja hypokaustisen kylvyn jäänteet, akropolis, uima-allas, hallinnollinen alue, parakkeja sotilaille, vesijohtojärjestelmä ja hautausmaa. Yksi huviloista tunnetaan lattiamosaiikistaan, joka kuuluu yhdessä Pitsundan mosaiikkien kanssa Kaukasian selvästi vanhimpiin. Mosaiikin tyyli on noin vuodelta 300. Sen keskiosa kuvaa Ariadnea ja Dionysosta juhla-aterialla.


title: Robert Lang

text: Robert Lang (s. 19. joulukuuta 1970 Litvinov, Tšekkoslovakia) on tšekkiläinen peliuran päättänyt jääkiekkoilija, joka pelasi NHL:ssä yli 1 000 ottelua.


title: Robert Lang

text: Vuonna 1990 NHL:ään varattu Lang ei löytänyt paikkaansa NHL:stä melkein kymmeneen vuoteen, mutta Pittsburghiin päästyään asiat onnistuivat paremmin. Lang kävi kaudella 1996–1997 pelaamassa Sparta Prahan joukkueessa.


title: Robert Lang

text: Langin peli sujui parhaiten 2000-luvun alussa, kun hän sai viereensä Aleksei Kovaljovin, mutta se loppui kun Lang siirtyi kesällä 2002 Washington Capitalsin riveihin. Washingtonissa Lang taisteli jopa parhaan pistemiehen tittelistä. Hän pelasi ssa 2004. Pisteiden tehtailu hidastui, kun Lang siirtyi Detroitiin, jossa hän ei saanut yhtä paljon peliaikaa kuin ennen.